Telefilem Diam Tanda Setuju

Diam tanda setuju, sebuah telefilem rom-com (romantic comedy) lakonan Mawar Rashid, Farid Kamil, Beto Kusyairy, Nurin Afiqah dan ramai lagi. Diam tanda setuju akan bersiaran pada hari Sabtu, 10 April 2021 jam 9:00 malam di Astro Citra dan Citra HD.
Telefilem drama diam tanda setuju diarahkan oleh Osman Ali dibawah produksi Nuansa. Salah satu lokasi pengambaran dalam telefilem drama diam tanda setuju ni adalah di Pantai Kijal katanya lah.
TELEFILEM DIAM TANDA SETUJU
Waktu siaran : Sabtu, 10 April 2021,jam 9:00 malam
Siaran TV : Astro Citra
Pengarah : Osman Ali
Produksi : Nuansa
PELAKON DIAM TANDA SETUJU
Mawar Rashid
Farid Kamil
Beto Kusyairy
Nurin Afiqah
Razman Mahayuddin
Syrul Ezwan
Saliza Ali
Hakimi Rejab
Shamer Rashid
Zack Zabhas
Tengku Zara
SINOPSIS DIAM TANDA SETUJU
Mengisahkan tentang dua orang sahabat baik yang menghadapi konflik perhubungan cinta. Mereka mula panik memikirkan usia mereka yang semakin meningkat tetapi masih belum bertemu jodoh.


Telefilem Ismadi Belum Mati

Ismadi Belum Mati, sebuah telemovie astro citra 2021 lakonan Yusuf Bahrin dan Shaza Bae yang ditayangkan pada hari Sabtu 24 April 2021, jam 9:00 malam di Astro Citra. Telefilem Ismadi belum mati ini diarahkan oleh Megat Fauzi di bawah produksi Kus Semangat Aktor Sdn Bhd.
TELEFILEM ISMADI BELUM MATI
Waktu siaran : Sabtu, 24 April 2021, jam 9:00 malam
Siaran TV : Astro Citra HD 108 | SD 128
Pengarah : Megat Fauzi
Produksi : Kus Semangat Aktor Sdn Bhd
SINOPSIS ISMADI BELUM MATI
Mengisahkan tentang seorang pemuda yang bernama Ismadi didapati mati dilanggar kereta api. Akan tetapi penduduk kampung terkejut melihat kelibat Ismadi di kampung.
PELAKON DAN WATAK
Yusuf Bahri
Shaza Bae
Jalil Hamid
Jaafar Onn
Imuda
D'Boy Hamdan


Telemovie Nasiya Sempena Ramadan

NASIYA, sebuah telemovie khas sempena ramadhan arahan Osman Ali akan disiarkan pada hari Sabtu 1 Mei 2021. Menampilkan barisan  pelakon hebat Norzizi Zulkifli, Izzuan Fitri, Elfira Loy, Naque Ariffin, Zack Zabhas, Akmal Ahmad dana ramai lagi.
Saksikan telefilem Nasiya di slot citra exclusive Astro Citra. Boleh juga strim on demand menerusi aplikasi Astro GO, Astro PVR Box atau Ultra Box.
TELEFILEM NASIYA
Waktu siaran : Sabtu, 1 Mei 2021, jam 9:00 malam
Siaran TV : Astro Citra HD 108 | SD 128
Pengarah : Osman Ali
Produksi : Nuansa Film
Penulis Skrip & Idea Asal : Siti Jasmina
SINOPSIS NASIYA
Demi lari dari kesengsaraan kehidupan pada masa lalu, Ihyana mengambil keputusan untuk bersekutu dangan syaitan dan membawa ajaran baru. Peluang kedua untuk hidup membawa Ihyana jauh terpesong dari landasan kehidupan yang sebenar.
Berkisarkan tentang manusia yang hidup berpaksikan kuasa syaitan semata-mata mahu mencari syurga yang palsu. -Osman Ali
PELAKON NASIYA
Norzizi Zulkifli
Izzuan Fitri
Elfira Loy
Naque Ariffin
Zack Zabhas
Akmal Ahmad


Top 10 Komentator March 2021 Blog Sihatimerahjambu

Masuk bulan baru, macam biasa saya akan senaraikan top 10 komentator march 2021 blog sihatimerahjambu. Tahniah semua Top 10 komentator!. Terima kasih yang sudi singgah, tersinggah, tinggalkan komen mahupun terkomen secara tak sengaja.
Nampaknya ada blogger baru menghiasi senarai top komentator bulan March ni iaitu Atiqah dan Kak Ret. Cik Sun kita pun dah kembali semula masuk senarai. Yang lain semua penghuni tetap top komentator.
Alhamdulillah, terima kasih semua memeriahkan kotak komen blog ni.
baca juga :
top komentator February 2021

semak senarai top komentator terkini
Top Komentator March 2021 Blog Sihatimerahjambu
nona sani :
www.nonasani.com
 (87 comments)
NA :
me-soul-searching.blogspot.com
 (81 comments)
Atie Zieya :
zieyaweasley.blogspot.com
 (69 comments)
Amie :
salamisimon1.blogspot.com
 (63 comments)
Sunah Sakura :
www.sunahsukasakura.com
 (61 comments)
dear anies :
aniesandyou.blogspot.com
 (51 comments)
Atiqah Najihah :
bilagadiskidal.blogspot.com
 (47 comments)
Ako Retna :
anakomak6.blogspot.com
 (37 comments)
Sha Mohamed :
kasihkuamani.blogspot.com
 (37 comments)
Tiara Sapphire :
www.tiarasaphire.com
 (36 comments)
Jom blogwalking ke blog mereka. Semua senarai top komentator dah dimasukkan dalam bloglist sepanjang bulan April 2021. Bila masuk dalam bloglist tu, saya akan selalu jengah dan tinggalkan komen. Dapatlah naikkan trafik blog juga tu kan.
Nota : Pemberian hadiah
Fasa I : Jun 2021
Fasa II : Disember 2021
Bukan
BPN
,
BPR
 dan perumahan je ada fasa-fasa tau! Pemberian hadiah untuk komentator pun ada fasa dia. Awak nak yang mana satu? Tapi hadiah untuk TOP 3 je lah. Yang lain akan kekal masuk bloglist.


Triple Cheese Omusubi, Not My Taste!

Good morning! Sarapan apa pagi ni? Pagi pagi kalau dah sibuk dapat makanan yang ringkas dan mengenyangkan pun dah cukup. Contohnya kalau dapat bawa bekal omusubi pun dah memadai macam makan sepinggan nasi goreng.
Omusubi
Omusubi adalah nama lain bagi Onigiri atau dalam bahasa kita, nasi kepal. In english disebut rice balls.
Masa beli
spicy syiok
,
sparkling honey citron
,
oden
 dan mochi puff.  Husband beli sekali Triple cheese omusubi ni.
Triple cheese omusubi
Nasi kepal nasi goreng dia lebih kurang macam nasi goreng cina. Very the plain dan tak pedas. Kurang menepati selera saya tapi husband kata sedap. Pulak tu triple cheese tu buat saya rasa macam terlalu muak pulak nak makan untuk gigitan seterusnya.
Rich, cheesy Omusubi filled with cheddar cheese, parmesan cheese, and smoked cheddar cheese.
It is also paired with smoked chicken and drizzled with bonito and seaweed flakes with a hint of teriyaki sauce.
Walaupun penggemar tegar cheese sekalipun, tetap tak rasa feel sedap dia tu. Atau sebab nasi goreng dia kena pedas sikit ke macamana.
Ada label served hot tu, sebelum makan kena panaskan terlebih dulu. Barulah cheese meleleh melimpah. But sorry, not my taste.


Ubah 'Salam' Kepada Assalamualaikum

Salam Jumaat, Salam Subuh, Salam Maghrib dan beberapa jenis salam kerap kali digunakan. Salam sebegini semacam dah jadi satu trend. Sebahagian asatizah juga ada mengatakan jenis ucapan salam yang sebegini  adalah salam bid'ah kerana tidak pernah ada pada zaman Nabi dan para sahabat.
baca juga :
maksud salam
Lafaz Salam dan Assalamualaikum
Umumnya, lafaz salam sebegitu secara zahirnya tidak pernah diucapkan oleh Nabi dan para sahabat.  Akan tetapi, melihat kepada konteks penggunaanya, pihak mufti berpandangan hukumnya adalah harus melihat kepada penggunaannya sudah berubah daripada lafaz salam yang diajarkan Nabi kepada kata sapaan biasa yang digunakan mengikut uruf setempat seperti “selamat sejahtera”, “selamat petang”, dan sebagainya.
Lantaran itu, kata sapaan sebegini tidak wajib dijawab.
Dinasihatkan kepada umat Islam untuk lebih mengutamakan lafaz yang diajarkan oleh Nabi Muhammad SAW. Jika ingin menambahkan perkataan lain, sebaiknya ditulis secara berasingan seperti “Assalamualaikum dan selamat subuh” atau seumpama dengannya bagi mengelakkan sebarang pertikaian dan perdebatan yang kurang bermanfaat.
Memberi salam sesama umat Islam merupakan salah satu perkara yang dituntut bahkan dianggap sebagai syiar Islam yang wajar disahut oleh seluruh umat islam. Perbuatan tersebut menzahirkan kesempurnaan akhlak dalam diri seseorang di samping mengeratkan hubungan silaturahim dan memupuk kasih sayang dan ukhuwah sesama saudara seagama.
Umumnya, hukum memberi salam asalnya ialah sunat yang sangat dituntut. Adapun menjawabnya adalah wajib.
Lafaz-lafaz Salam
Ucapan salam yang dianjurkan dalam agama Islam bermula daripada seringkas-ringkas salam sehinggalah ucapan yang paling sempurna.
Lafaz salam yang dianjurkan :
السلام عليكم (Assalamualaikum)
السلام عليكم ورحمة الله (Assalamualaikum Warahmatullah)
السلام عليكم ورحمة الله وبركاته (Assalamualaikum Warahmatullahi Wabarakatuh)
Adapun memendekkan lafaz salam kepada lafaz (السَّلَامُ) sahaja, para ulama berbeza pendapat mengenainya. Sebahagian mengharuskannya berhujah dengan jawapan salam yang diberikan Nabi Ibrahim A.S kepada kepada para malaikat; iaitu lafaz (سلام) atau salam dengan makna “Waalaikumussalam”.
Rujukan :
https://muftiwp.gov.my/artikel/al-kafi-li-al-fatawi/3846-al-kafi-1453-hukum-menjawab-salam-yang-bertulis
Makanya, ucapan salam seperti “salam subuh”, “salam jumaat”, “salam tahajud”, dan ucapan-ucapan lain yang seumpama dengannya terkandung padanya dua kalimah yang digandingkan. Contohnya ucapan “salam subuh” terdiri daripada dua perkataan, iaitu “salam” dan “subuh”.
Adapun mengucapkan lafaz salam dengan semata-mata “salam” sudah dibahaskan di atas iaitu hukumnya harus. Namun, sekiranya lafaz “salam” tersebut digandingkan dengan lafaz-lafaz lain yang tidak pernah digunakan oleh Nabi mahupun salafussoleh, mufti berpandangan hukumnya bergantung kepada niat pemberi salam tersebut.
Sekiranya mereka beranggapan lafaz tersebut kedudukannya sama seperti ucapan salam yang diajarkan Nabi, maka  ucapan lafaz sebegitu tidak wajar dilakukan kerana ia merupakan sebahagian daripada ibadah yang perlu mengikut tatacara yang dianjurkan Syarak dan sandaran daripada perkataan, perbuatan mahupun pengakuan Baginda Nabi SAW.
Namun begitu, sekiranya mereka menganggap lafaz tersebut dengan bermacam-macam versi baru sebagai kata sapaan yang setara dengan “selamat petang”, “salam perpaduan” dan seumpanya, maka hukum mengucapkannya adalah harus. Hujahnya, walaupun lafaz-lafaz di atas tidak pernah digunakan masyarakat sebelum ini, namun konteks penggunaannya boleh difahami iaitu kata sapaan.
"Salam 1Malaysia" juga menjadi hangat suatu ketika dahulu dengan mengatakan lafaz sebegitu merupakan satu trend baru seperti "salam perpaduan" yang pernah diperkenalkan sebelum ini.
Ucapan tersebut tidak mempunyai sahutan yang spesifik kerana "salam 1Malaysia" lebih kepada sapaan yang tidak memerlukan jawapan berbanding ucapan "apa khabar" dan "assalamualaikum" yang memerlukan kepada jawapan balas.”
Berkenaan perihal menjawab kata sapaan, ulama menetapkan bahawa tidak wajib menjawabnya kerana ia bukan sebahagian daripada lafaz salam yang warid daripada Nabi SAW. Kata kuncinya ialah perlu dibezakan antara lafaz salam yang khusus dengan kata-kata sapaan lain yang bersifat umum.
Sekiranya lafaz salam tersebut dapat ditulis dengan penuh dan ditulis secara terpisah seperti ‘assalamualaikum dan selamat subuh” maka itu adalah lebih baik dan keluar daripada khilaf. Dalam masa yang sama ia lebih menepati Sunnah yang diajarkan Baginda SAW lantas mengelakkan perdebatan yang kurang bermanfaat.
Wallahua’lam.
rujuk artikel penuh :
memberi salam-mufti wilayah persekutuan
Sama juga dengan menjawab salam Waalaikumussalam dan bukan waalaikumsalam. Dalam drama selalu dengar menjawab salam dengan waalaikumsalam. Mengikut tajwidnya وَعَلَيْكُمُ السَّلاَمُ, Wa ‘alaikumus salam.
Semoga perkongsian ini bermanfaat.


Your Order Has Been Cancelled By Restaurant, Tunggu Refund Foodpanda Sehari Je!

Ramadan kali ni baru hari pertama saya masak untuk berbuka, hari pertama berbuka je masak
menu paling simple
. Balik kampung, kakak masak sorang sebab waktu siang jaga mak kat wad. Balik balik je tinggal menjamu selera je.
Balik rumah sendiri, food delivery by foodpanda je. Balik dengan kepenatan, tidur dan rehat tak cukup lagi dah sambung buat kerja yang tertangguh. Semalam konon nak makan nasi beriani. Tunggu punya tunggu dapat notification "your order has been cancelled by restaurant". Unreachable katanya.
Aikk tetiba pulak kan. Mujurlah order awal masa tu baru pukul 5 lebih macam tu. Sebenarnya ini kali pertama order makanan, restaurant had to cancel order. Tak ada pengalaman lagi bila jadi macam ni. Gelabah lah sekejap macamana nak refund.
Cara nak refund foodpanda
Pergi ke Help center >> other issue >> start chat
Nanti live chat je dengan team foodpanda yang bertugas. Dia akan check masalah dan selesaikan. Itu je cara saya nak refund foodpanda. Senang direct terus pada team gunakan aplikasi foodpanda. Ada cara lain yang lebih mudah ke untuk refund foodpanda?
Refund sehari je!!!
Dia kata refund dalam 7-14 working days atau lebih lama dari tu. Tapi harini dah dapat dah. Sehari je dah dapat refund dari foodpanda.
Agak leceh dan ambil masa juga nak dapat refund foodpanda ni kan. Walaupun sehari tu ada yang cakap sekejap tapi pada mereka yang hanya ada duit untuk membeli makanan pada masa tu. Then kalau refund tu ambil masa, makanya tak makan lah sebab tak ada duit lagi nak membeli.
Kempunan nak makan nasi beriani, order nasi kukus dan ikan bakar je lah. Mujur sempat lagi sebab bulan puasa ni banyak kedai yang close awal. Order awal sikit dapatlah gunakan voucher yang ada. Ada yang 50% dan ada yang RM7 off.
Tapi jarang dapat guna voucher sebab lambat order, tak merasalah guna voucher. Asyik invalid je! Lagipun order lambat, tak lah makanan tu sejuk lama, kan? Itu yang order lambat.
Lega dah settle duit refund masuk bank terus.


10 Malam Terakhir Ramadhan 2021

10 malam terakhir Ramadhan, perbanyakkan lah amal ibadah dan beristiqomah melakukannya melebihi daripada malam-malam sebelumnya. Semoga kita berpeluang bertemu malam Lailatul Qadar.
Keistimewaan Malam Lailatul Qadar
Antara kelebihan utama malam Lailatul Qadar sebagaimana yang disebut dalam surah al-Qadr ialah “Malam al-Qadar itu lebih baik dari seribu bulan” (Surah al-Qadr: 3).
sumber : theinspirasi.my
Bilakah malam Lailatul Qadar?
Umumnya, malam Lailatul Qadar tidaklah kita ketahui. Ianya adalah salah satu rahsia Allah supaya umat Islam sentiasa beristiqomah melakukan amal ibadah sepanjang malam dibulan Ramadhan terutamanya 10 hari terakhir Ramadhan.
Terdapat Hadis Nabi yang menyebut :
“Carilah malam lailatulqadar pada malam ganjil iaitu pada 10 hari terakhir bulan Ramadhan.” (Riwayat Bukhari dan Muslim)
Berdasarkan hadis tersebut, Rasulullah mengisyaratkan agar umatnya mencari malam Lailaqul Qadar pada malam yang ganjil bagi 10 malam terakhir bulan Ramadhan. Malam-malam ganjil yang disebutkan ialah malam ke 21, 23, 25, 27 atau 29.
Seperti yang dikongsikan oleh
theinspirasi
.
2021
Hari
1442H
Malam
1 Mei
Sabtu
19 Ram
Ke 20
2 Mei
Ahad
20 Ram
Ke 21
3 Mei
Isnin
21 Ram
Ke 22
4 Mei
Selasa
22 Ram
Ke 23
5 Mei
Rabu
23 Ram
Ke 24
6 Mei
Khamis
24 Ram
Ke 25
7 Mei
Jumaat
25 Ram
Ke 26
8 Mei
Sabtu
26 Ram
Ke 27
9 Mei
Ahad
27 Ram
Ke 28
10 Mei
Isnin
28 Ram
Ke 2
9
11 Mei
Selasa
29 Ram
Ke 30
12 Mei
Rabu
30 Ram
Malam
Hari Raya
Mengikut Imam al-Ghazali, penentuan malam Lailatul Qadar adalah berdasarkan kepada hari pertama puasa Ramadhan bagi tahun tersebut.
No.
Hari
Malam
1.
Isnin
21
2.
Sabtu
23
3.
Khamis
25
4.
Selasa / Jumaat
27
5.
Ahad / Rabu
29
Jika mengikut pada pandangan dan formula Imam al-Ghazali, tarikh malam Lailatul Qadar untuk tahun 2021 / 1442 Hijrah adalah pada malam 27 Ramadhan iaitu jatuh pada hari Sabtu malam (8 Mei 2021) waktu di Malaysia.
Ini kerana, tahun 2021 kita berpuasa pada 13 April yang jatuh pada hari Selasa.
Wallahu a’lam.
Alangkah beruntungnya kita jika berpeluang bertemu malam Lailatul Qadar.
Tanda-tanda malam Lailatul Qadar
1. Suanana pagi yang sangat tenang
Salah satu tanda malam Lailatul Qadar, pada keesokan paginya adalah suasana pagi yang begitu tenang sekali. Cuaca pada pagi itu juga agak nyaman berbanding hari-hari sebelumnya.
2. Matahari yang cerah tapi tidak terasa bahangnya
Pancaran matahari pada keesokan paginya bersinar cerah tapi tidak terasa terik akan bahangnya.
3. Malam tersebut angin udara yang begitu tenang.
Sesetengah ulama menggambarkan pada malam Lailatul Qadar, suasana pada malam itu akan tenang sekali. Angin udaranya yang tidak terlalu panas atau sejuk. Haiwan dan serangga tidak berbunyi seperti biasa dan keadaan langit yang tidak berawan.
Amalan 10 malam terakhir Ramadhan
Membaca al-Qur’an
Solat Fardhu Berjemaah
Solat Tarawih sendirian atau berjemaah
Qiamullail
Berselawat
Bersedekah
Berzikir
Beriktikaf
Tahajjud
Berdoa
Carilah malam Lailatul Qadar dan jika berpeluang menemui malam Lailatul Qadar, Ibadah kita lebih baik daripada beribadah seribu bulan yang tidak memiliki malam Qadar. Beribadah dengan penuh ketaatan dan bersungguh-sungguh dalam sepuluh malam terakhir ramadhan ini.
Isikanlah malam sepuluh terakhir ni dengan melaksanakan ibadah kebaikan untuk kita menuju ke syurga. Perbanyakkan amal ibadah, perbanyakkan doa semoga Allah ampuni dosa-dosa kita dan berkati apa yang telah kita lakukan ke jalan yang benar serta makbulkan doa kita semua.
Banyak lagi amalan ibadah yang boleh di lakukan di sepuluh hari terakhir Ramadhan. Lakukan dengan ikhlas kerana Allah SWT. Semoga kita menjadi orang yang lebih beruntung menghabiskan sepuluh hari terakhir bulan Ramadhan dan Semoga kita dapat mengumpul pahala sebanyak mungkin Ramadhan kali ini.


Pagi pagi dah nampak banner 1st Giveaway Sempena B'day SA 6 June 2021 blogger Suriaamanda. Giveaway yang merupakan julung kalinya dilancarkan sempena birthday beliau yang ke 43 pada 6 Jun 2021 nanti. Syarat-syarat pun nampak mudah untuk semua blogger sertai.
klik banner untuk sertai 1st giveaway sempena B'day SA 6 June 2021
Syarat-syarat penyertaan :
Follow blog
Suriaamanda
Subscribe
Youtube channel Suriaamanda
Follow
Instagram Suriaamanda

Follow
Facebook Suriaamanda

Copy and paste banner di atas. Buat entri "1st Giveaway Sempena B'day SA 6 June 2021"
Komen link penyertaan di komen entri asal
Tarikh penyertaan bermula
10 May 2021 sehingga 6 June 2021
. Pengumuman pemenang pada 7 June 2021.
SA mencari 6 pemenang bertuah yang bakal menerima hadiah yang akan dipilih dengan menggunakan random.org. Selain itu 10 penyertaan akan dimasukkan dalam Bloglist Ahli- Ahli Mesyuarat Tingkap di sidebar. Pemilihan juga akan menggunakan Random.org
Ucapan Birthday untuk Kak Parizan a.k.a Suriaamanda
Happy Birthday!. Semoga dikurniakan iman yang sempurna, akhlak yang terpuji, pekerti yang mulia, dipanjangkan usia dengan segala kebaikan, dimurahkan rezeki yang berpanjangan dengan segala keberkatan, hidup yang dirahmati di dunia dan akhirat. Aaminn...


2 Tahun Dah Tak Merasa Lemang Abah

Ye, 2 tahun dah tak merasa lemang abah buat bila raya tiba. Tahun lepas raya PKP, tahun ni raya PKP lagi. Tapi abah tetap gigih buat juga lemang walaupun tahu anak anak diperantauan tak dapat balik.
Syukur jugalah ada adik beradik yang masih tinggal dekat sedaerah boleh juga meraikan raya dengan mak abah. Taklah sunyi berdua je.
Dalam tak sihat, gigih juga abah buat lemang. Dia bukan tak tahu dia pesakit kanser tahap 3. Kena makan ubat, kadang kesihatan merosot, kejap larat kejap terbaring saja. Baru-baru ni
warded 2 hari
 di hospital lepas jatuh katil.
Awal-awal puasa dapat jugaklah abah puasa waalaupun awal puasa tu cuaca panas lain macam. Bila dah berumur dan dah biasa buat kerja, memang tak biasa duduk terbaring saja. Bila sihat sikit mulalah dia ligat buat kerja. Aduhaiii..risau betul.
Semalam abah dah siap siap bersihkan buluh lemang. Abang ipar carikan buluh. Harini mulalah abah membakar lemang. Ada anak buah tolong kurang sikit risaunya. Buatnya dia gigih buat sorang-sorang. Memang tak tahu nak katalah.
Itulah gigihnya mak abah kita kat kampung sediakan hidangan raya untuk anak cucu. Larat tak larat belakang cerita. Sedih tu jangan cakap lah kan. Tapi apa nak buat, terpaksa raya PKP lagi. Dalam sedih, kita kena ingat raya perlu diraikan dengan gembira selepas sebulan berpuasa.
Tak dapat rasa lemang Raya Aidilfitri, inshaAllah dapat rasa lemang di hari Raya Aidiladha pulak. Last makan lemang abah buat Raya Aidiladha tahun lepas. Syukur masa raya tu dah boleh rentas negeri.
Semoga Allah kuatkan hati mak abah kita dikampung yang berharap anak anak balik beraya. Aaminn... Harap mereka fahamlah keadaan yang berlaku sekarang ni.


7 Aplikasi Penghantaran Barangan Termurah Di Malaysia

Keadaan pandemik di negara kita masih lagi belum ada penghujungnya. Suka ataupun tidak, kita perlu sentiasa bersatu untuk hadapi keadaan yang sedang berlaku. Terdapat pelbagai kaedah yang boleh kita lakukan sebagai langkah berjaga untuk mengekang penularan Covid-19.
Tidak hanya sentiasa jauhkan diri dari berada di khalayak ramai, kita juga perlu sentiasa menjaga SOP. Salah satu cara lain kita gunakan khidmat delivery untuk makanan, barangan runcit dan sebagainya. Di sini akan dikongsikan beberapa servis penghantaran barangan yang ada di Malaysia.
image by sociable.co
1. GrabMart
Aplikasi yang pertama adalah GrabMart. Ciri popular di aplikasi mudah alih Grab. Syarikat ini telah mempelbagaikan perkhidmatannya selain perjalanan e-hailing dalam beberapa tahun terakhir. Kini ia menawarkan penghantaran untuk makanan, bahan makanan, bungkusan, hadiah dan banyak lagi.
GrabMart, ciri penghantaran bahan makanan aplikasi ini, akan menghubungkan kita ke pelbagai pasaraya dan kedai. Kita juga boleh menggunakan alat Grab Supermarket, yang menawarkan penghantaran pada hari berikutnya dengan kadar bayaran penghantaran percuma.
Sama seperti pasar raya lain, Grab Supermarket menawarkan barang keperluan yang segar, kering, sejuk beku dan barang keperluan setiap hari termasuk daging ayam, ikan, roti dan barangan pembersih isi rumah.
Perkhidmatan ini kini terdapat di Lembah Klang, Pulau Pinang, Johor Bahru, Kuching, Kota Kinabalu, Melaka, Ipoh, Taiping, Negeri Sembilan, Kuantan, Miri dan Sungai Petani.
2. PandaMart
Platform penghantaran makanan dalam talian foodpanda juga menyediakan kedai runcit dalam talian mereka sendiri. Dikenali sebagai pandamart, kita boleh mendapatkan barang-barang seperti bahan makanan, barang keperluan rumah tangga, produk kecantikan, produk segar dan ubat-ubatan ke rumah kita dari kemudahan simpanan Pandamart.
Perkhidmatan penghantaran kedai serbaneka untuk servis
grocery delivery
 dalam talian ini telah tersedia di 25 lokasi seperti Bangsar, Setapak, Subang, Ampang / Cheras, Bukit Tinggi, Bukit Jalil, Petaling Jaya, KLCC, Puchong, Balakong, Kajang, Setia Alam, Kota Damansara, Shah Alam, Ara Damansara, Selayang, Sungai Buloh, Cyberjaya, Bayan Lepas, Georgetown / Jelutong, Perai / Bukit Mertajam, Mount Austin, Universiti Teknologi Malaysia, Permas Jaya, dan Mont Kiara.
3. HappyFresh
Salah satu perkhidmatan baru yang dilancarkan untuk pasaran Malaysia hari ini ialah HappyFresh. HappyFresh adalah salah satu aplikasi mudah alih yang ditawarkan untuk Android dan juga iPhone, membeli dan membuat bahan makanan yang boleh digunakan sebaik sahaja sampai ke rumah kita.
Platform membeli-belah yang lebih tertumpu pada penghantaran barang runcit, HappyFresh menyediakan perkhidmatan penghantaran untuk pasar raya besar seperti Village Grocer, Tesco dan Aeon.
Perkhidmatan penghantaran barang runcitnya kini tersedia di kawasan terpilih di Lembah Klang, Pulau Pinang, Melaka dan Johor.
4. Airasia Fresh
Syarikat penerbangan AirAsia telah mengembangkan perusahaan untuk memasukkan makanan dan makanan runcit ianya terjadi ketika industri pelancongan terus berjuang selama wabak COVID-19. Saat ini mereka menawarkan penghantaran ke daerah-daerah di Lembah Klang dan juga lokasi-lokasi Malaysia Timur seperti Kota Kinabalu, Kuching, Tawau, Bintulu, Miri, Sandakan, dan Sibu.
Salah satu ciri utama airasia fresh adalah Pek Makanan Laut, Sayuran, Daging dan Buah Segar yang disesuaikan dengan penghantaran percuma dan beg runcit edisi terhad. Harga untuk pek ini bermula dari RM30.
Selain Paket Segar, kitajuga boleh memesan pelbagai jenis bahan makanan, termasuk makanan dan unggas seperti ayam dan itik, makanan laut, barang dalam tin dan banyak lagi.
5. Tesco Online
Tesco adalah salah satu pasar raya pertama di Malaysia yang menawarkan perkhidmatan penghantaran barang runcit dalam talian. Mereka menawarkan slot waktu penghantaran setiap hari dan membolehkan pelanggan membuat tempahan sejauh 3 minggu lebih awal.
Oleh itu, jika kita ingin membuat perancangan lebih awal, kita boleh melakukannya melalui Tesco Online dan membuat pembelian terlebih dahulu dan memilih slot waktu penghantaran yang kita mahukan.
Kawasan perkhidmatan penghantaran: Bandar dan bandar terpilih di Lembah Klang, Pulau Pinang, Johor Bahru, dan Seremban.
6. Mydin Online
Ramai yang tidak mengetahui perkara ini tetapi Mydin memang menawarkan perkhidmatan penghantaran barang runcit ke bahagian tertentu di Lembah Klang. Mereka selalu menjalankan promosi berterusan di laman web mereka, jadi pastikan untuk mencarinya. Selain penghantaran, Mydin Subang Jaya juga menawarkan pengambilan kedai dan pengambilan loker untuk bahan makanan kita.
7. Sea Fresh
Sea Fresh menawarkan makanan laut segar yang diambil dari perkampungan nelayan di Kuala Selangor dan Sekinchan. Walaupun mereka bangga dengan makanan laut segar seperti ikan, udang, dan juga udang karang, kita juga boleh menempah barang daging dan unggas lain seperti ayam dan itik, serta makanan yang sudah siap dimasak seperti otak-otak dari Muar, potongan unagi premium, dan banyak lagi laman web mereka. Nikmati penghantaran percuma di Lembah Klang apabila kita menempah melebihi RM200!


Akhirnya Mendapat Juga Makan Kuih Raya Almond London

Minggu lepas dapat kuih raya mak mentua bagi. Mak bagi
kacang salut tepung
 dan almond london. Dah Syawal ke berapa entah baru saya dapat makan kuih raya. Akhirnya!
Dua tiga hari lepas husband keluar konon nak beli tart nanas kat
Kedai Kerepek Paroi
. Tapi balik rumah tanpa tart nanas. Husband beli
kek marble butter
 je lah.
Tahu boleh je beli online tapi saja nak try tengok kat situ kot kot lah ada. Tapi tak ada. Mungkin masih mood cuti tak ramai yang hantar stok. Takpa, sabar lah dulu. Kot kot nanti jumpa seller yang berkenan, boleh delivery sampai rumah.
Nak beli online takut hancur pulak kuih tu nanti. Takpe, kita habiskan dulu kuih almond london yang mak bagi ni dulu. Dekat nak habis pun sebenarnya. Sebenarnya tak suka sangat almond london sebab selalu dapat yang manis gila coklat tu.
Nak dijadikan cerita, yang almond london mak bagi ni dahlah tak manis sangat. Biskut dia pun rangup. Menepati selera sangat. Itu yang macam laju je makan dah nak habis satu bekas. Kalau manis nau ni memang lambetttt lagi nak tengok dia susut.
Bab buat kuih ni saya failed sikit. Jadi, kuih raya yang hebat hebat memang saya tak pernah cuba buat. Walaupun
resipi almond london ringkas
 macamana pun. Tetap rasa macam kegagalan tu akan berlaku. Tak ada bakat dalam buat kuih. Masak lauk pauk tu bolehlah sikit sikit.
Almond london sejenis biskut/kuih raya yang boleh tahan leceh juga nak membuatnya, kan? Sebab tu harga almond london bukan biasa-biasa. Coklat dan kekacang yang digunakan pun bukan murah.
Selain almond london taburan kacang ni, saya perasan dalam carian internet ada resepi almond london cornflakes dan resepi almon london nestum.
Macam tak pernah nampak pulak dua jenis tu. Yang biasa nampak jenis yang satu ni je lah. Kuih raya pun dah macam-macam. Nama pun tak berapa nak tahu. Tahu makan je!
Ehhh kuih ni bukan mak mentua buat ye. Kang tak pasal pasal ada orang nak order pulak.


Balik Ke Idak?

Balik Ke Idak?, sebuah telefilem melayu sempena raya lakonan kumpulan Heart, juara Muzikal Lawak Superstar 2. Telefilem Balik Ke Idak? akan disiarkan pada hari Ahad, 23 Mei 2021 jam 10:00 pagi di Astro Ria.
TELEFILEM BALIK KE IDAK?
Waktu siaran : 23 Mei 2021 (Ahad), jam 10:00 pagi
Siaran TV : Astro Ria
Penulis skrip : Pnut Syafinaz
Pengarah : Izuan Mokhtar
Produksi: Arie Zaharie Production
SINOPSIS BALIK KE IDAK
Menceritakan tentang 3 orang musuh sepejabat yang terpaksa bekerjasama dalam misi mereka untuk mencari jalan dapat balik beraya di kampung.
PELAKON BALIK KE IDAK
Ezad Lazim
Danial Zaini
Azmi Saat
Anna Jobling
Black Hanifah
Fadhilah Mansor


Berbuka Nasi Ayam KFC Ayam 2 Ketul

Bila husband dah kata nak beli makanan untuk berbuka, saya ON je. Kami decide beli Chicken meals KFC je. Kononnya tinggal masak nasi je. Tapi bila membelek harga snack plate dengan 2 pc rice combo tak jadi nak masak nasi. Beli je pakej combo ayam dengan nasi 2 set.
2-pc Rice Combo, ada sebungkus KFC kolonel rice.  Comel pulak tengok bungkusan nasi ayam tu. Didatangkan bersama 2 ketul ayam KFC yang comel. Perasan tak saiz ayam KFC semakin mengecil sekarang.
Bukan harini je dapat yang kecil, sebelum ni dah berkali kali dapat saiz kecil. Tak macam saiz ayam KFC dulu dulu.
Bukan saya sorang je, pernah juga netizen persoalkan dan tak puas hati dengan saiz ayam KFC yang betul betul kecil tak padan dengan harga. Lagi lagi bahagian kepak tu sampai disamakan dengan objek lain sebab nak buktikan betapa keciknya saiz bahagian ayam tu.
Mungkin stok ayam KFC pun tak cukup besar agaknya. Bergantung pada branch jugak ni. Sesetangah branch dapat ayam saiz besar.
Selain ayam dan nasi, ada coleslaw dan jugak 1 cawan air coke. Nak kata berbaloi tu, bolehlah kot sebab pakej dengan nasi. Cuma tu lah, ayam kena exercise lagi bagi sado.
Husband nak beli nasi lemak sebenarnya tapi katanya kat branch Seremban tak ada. Boleh pulak macam tu? Malas nak bersoal jawab, dia pun beli je lah 2 set nasi ayam dengan 2 ketul ayam comel ni.  Dia tambah pulak coleslaw saiz large sebab isteri dia ni suka makan coleslaw.
Coleslaw KFC memang tak ada tandingan. All time favourite!. Itu ikut tahap selera saya lah. Korang rasa?


Buah Avocado Kampung Terpaling Besar

Selain dapat
rendang ayam daun puding
, mak bagi jugak sesisir pisang, sebungkus santan kelapa dan sebiji buah avocado. Buah avocado kampung terpaling besar berbuah yang pernah saya tengok setakat ni hasil dari pokok avocado nan sebatang belakang rumah.
Pokok avocado ni menghasilkan buah avocado tak menentu. Kalau ada pun tak banyak lah. Paling lebat pun yang saya perasan kurang dari 10 biji macam tu.
Avokado (اۏوکادو)
Buah alpukat dan avocado adalah buah yang sama. Avocado sejenis tumbuhan buah-buahan yang mengandungi biji tunggal besar dengan isi yang lemak lembut apabila cukup masak.
Asalnya, pokok avocado bertaburan asal di Mesoamerika meliputi tengah negara Mexico dan Guatemala, tetapi tersebar luas secara penanaman di kawasan-kawasan tropika (termasuk sejauh Nusantara) dan iklim Mediterranean seluruh dunia.
Cara makan buah avocado, boleh dimakan terus apabila sudah masak atau diproses menjadi hidangan makanan atau minuman.
Buah avocado ni dipandang sepi. Tak siapa yang suka. Saya je yang suka buat
homemade avocado juice
 ala-ala jus alpukat Indonesia yang popular tu.
Kali ni besar betul buahnya. Terpaling besar lah setakat ni. Perbezaan antara buah avocado dengan cup large McD. Nampak tak perbezaan saiz dia.
Sebiji buah avocado mengandungi 160 kalori, 2g protein dan 15 g lemak. Kadar potasium lebih tinggi daripada pisang.
baca juga :
7 sebab buah avocado sesuai untuk diet
So far saya tak pernah nampak lagi buah avocado kampung ni dijual dimana mana kedai buah-buahan atau di supermarket. Yang biasa kita nampak avocado import tu.  Harga buah avocado di Malaysia ni tak murah ye. Nama pun buah import, haruslah dia jadi mahal.
Rasa buah avocado import dan malaysia ni lebih kurang je. Dari segi bentuk tu memang berbeza sangat. Saya panggil buah avocado kampung je. Mungkin ada nama lain yang saya tak tahu. Siapa tahu bolehlah komen.


Cara Buat QR Code MySejahtera Untuk Rumah Dan Kedai

Walaupun aktiviti ziarah menziarahi di hari raya tidak dibenarkan. Tapi ready je lah buat QR Code MySejahtera untuk rumah siap-siap. Mana tahu dia punya SOP berubah lagi. Kan dah biasa berubah mengikut keadaan. gituuu...
Kita pun dah biasa dengan pengunaan aplikasi MySejahtera ni kena scan nak masuk mana-mana premis perniagaan, kedai dan sebagainya. Ye, rumah pun sepatutnya kita siap siap daftar QR Coce MySejahtera juga. Digalakkan menyediakan QR Code.
Dah ada QR Code, mudahlah tetamu datang scan dengan menggunakan MySejahtera je nanti sebab semua orang ada aplikasi MySejahtera. Hampir semua lah ada. Mudah kita nak track senarai yang datang berkunjung ke rumah kita.
4 langkah cara buat QR code My Sejahtera untuk rumah
Step 1 : Pergi ke website
https://mysejahtera.malaysia.gov.my/checkin
Step 2 : Masukkan nombor telefon. Tick pada I'm not a robot dan klik register. OTP akan dihantar melalui message.
Step 3: Masukkan OTP yang dihantarkan pada nombor telefon yang didaftarkan pada step 1.
Step 4 : Isikan borang yang disediakan. Kemudian submit
Selepas submit. Siap! Boleh Print terus atau download.
Mudah, kan? Bila dah daftar QR Code MySejahtera kita boleh view reports last 7 days dan last 90 days.
Cara buat QR Code MySejahtera untuk kedai, kenduri, majlis caranya sama macam di atas. Untuk edit atau tambah alamat baru boleh login semula dan edit. Okay siap dah QR Code rumah sendiri. Siapa nak datang sila scan, sanitize dan ikut SOP tapi lepas habis raya lah ni baru boleh datang gamaknya.


Ceria Aidilfitri

Ceria Aidilfitri, lagu raya terbaru Faizal Tahir, Zizi Kirana and Darmas baru je release di Youtube. Intro je dah rasa ceria dengar lagu ceria Aidilfitri ni. Antara lagu raya baru yang best. Ada diselitkan drama suasana nak sambut raya dalam muzik video rasmi Ceria Aidilfitri seperti dalam lirik.
Tiba-tiba rindu dan terkenang suasana meriah persiapan nak sambut raya. Saya biasa ambil tugas pasang langsir dan kemas rumah. Tugas masak memasak serahkan pada kakak-kakak.
Tahun ni, tahu tahu kita raya diperantauan je lah. PKP 3.0 is coming guys. Layan je lah lagu ceria Aidilfitri. Lagu sedih-sedih nak kemana.
tangkap layar muzik video Ceria Aidilfitri
Lirik Lagu Ceria Aidilfitri-Faizal Tahir, Zizi Kirana & Darmas
 Verse 1
Riang bercampur hiba kian terasa
Bila terkenang yang jauh di mata
Ayah dan juga bonda sanak saudara
Teman-teman lama yang ku tinggalkan
Hai menjelang Hari Raya
Chorus 1
Oh Sungguh indah kenangan waktu di desa
Suasana riang ria tak kira pagi atau senja
Berdentam dentuman meriam memecah keheningan
Anak kecil keriangan ceria di Hari Raya
Verse 2
Takbir berkumandang di pagi yang mulia
Gema Tahmid memuji kebesaranNya
Sebulan berpuasa mendidik jiwa
Kini tiba masa ‘tuk meraikannya
Selamat Hari Raya
Bridge
Di hari ini janganlah leka
Usah lupa pada yang tiada
Dan mereka yang memerlukan
Chorus 2
Hei, kanak-kanak datang berkunjung ke rumah
Berpakaian baju baru warna warni sungguh indah
Dengan wajah yang ceria menyimpan seribu makna
Tidak makan pun tak apa asal dapat duit raya
Hai selamat Hari Raya
Hai selamat berhari Raya
Suka gila dengan dengan dekorasi dan suasana rumah dalam muzik video ni. Rumah kampung versi moden.


Char Kuew Teow Special Syed Char Kuew Teow, Wajib Ada Cili Jeruk Potong

Macam lama je tak makan char kuew teow. Makan char kuew teow ni sedap makan panas panas. Tapi mana nak cari char kuew teow sedap dan maintain panas bila delivery? Pernah order sekali char kuew teow delivery. Sampai-sampai je dah kembang dan sejuk. Mujur masih sedap.
Lagi satu, makan char kuew teow wajib ada cili jeruk potong. Semalam teringin makan, saya cari di aplikasi food panda je. Nak membeli dekat-dekat, kedai tu kejap tutup kejap bukak. Saja try cari di foodpanda.
Tertarik nak cuba Syed Char Kuew Teow. Ada 5 pilihan menu Syed Char Kuew Teow.
Char kuew teow telur mata
Char kuew teow special
Char kuew teow biasa
Kuew teow biasa
Kuew teow telur mata

Saya pilih Char kuew teow special. Extra kuew teow, ada telur mata dan 3 ekor udang walaupun dalam gambar kelihatan macam sekor je nampak. Sampai sampai je hidangan masih panas dan kuew teow pun elok tak kembang. Baru ada 'feel' nak makan.
Dari segi rasa, pada saya sedap. Cuma lagi sedap bila ada taugeh fresh. Taugeh dia agak layu. Mungkin dalam perjalanan lecur sebab masakan masih panas. Tak ada kerang dan kucai. Kalau ada mesti lagi nikmat makan.
Cili jeruk ada, bertambah selera makan. Sedap cili jeruk dia. Cili rangup dan pedas. Saya minta extra cili jeruk, dia bagi 3 bungkus terus. Saya buka 1 bungkus je, banyak macam ni. 2 bungkus lagi simpan boleh makan dengan mee goreng ke kuew teow ke.
Husband pulak order Kuew teow goreng telur mata. Dia kurang gemar char kuew teow. Saya tak ambil gambar. Sedap juga kuew teow goreng dia. Macam rasa mee goreng mamak versi kuew teow. Cili jeruk pun dia tak makan. Makanya, stok cili jeruk untuk saya sorang je lah.
Syed Char Kuew Teow
Lorong Sri Pulai 38/2, Taman Sri Pulai 3 , 70400 Seremban, Negeri Sembilan, Malaysia, 70400 Seremban


Bulan puasa ni, ikut nafsu makan macam-macam teringin makan. Tapi bukan masakan sendiri. Sebab dah jemu makan masakan sendiri. Sesekali kena ubah selera. Sampai satu tahap saya tak boleh nak tengok lauk ayam dah. Tengok mee goreng pun rasa nak muntah.
Bukan main-main ye. Itulah realitinya. Pernah tak mengalaminya? Suami pulak ikut selera isteri. Selalu isteri masak ikut selera suami. Terbalik sudah. Beberapa malam yang lepas, Menyuarakan hasrat nak makan cheesy Stix Dominos Pizza.
Maka, order lah melalui website since Dominos delivery cover area sini. Pizza hut je tak cover delivery sampai rumah. Nak order Pizza hut kena order via foodpanda.
Dominos ni datang masa promo dia berbaloi juga membeli. Dominos pizza ni pun dah tahap jemu nak makan juga sebenarnya. Kalau membeli gerenti tak habis. Simpan dan reheat masuk microwave bila nak makan.
Tips Panaskan Semula Roti
Ada orang nak panaskan makanan berasaskan tepung/roti ni kena spray air baru lembut bila dipanaskan semula tu. Tapi cara saya, gunakan bekas yang bertutup dan panaskan guna microwave. Roti tu jadi lebih panas lama sikit dan lembut.
Make sure guna bekas yang boleh masuk microwave lah. Jangan pulak bungkus dengan aluminium foil masuk microwave. Meletop letop spark api dalam tu nanti!
Panjang pulak ceritanya. Nak dipendekkan cerita, kononnya nak order cheesy stix je sebab teringin makan roti yang ada cheese tu. Alang-alang dah order dah delivery berbayar, order lah menu lain juga buat simpan bila lapar menjelma.
Cheesy Cheddar Stix-RM 10.56
Ikutkan order cheesy cheddar stix ni percuma bila beli 1 pizza. Ada dua pilihan menu iaitu banana kaya dan cheesy stix. Saya pilih cheesy stix of course! Cheddar dia memang padu dalam tu. Tebal dari hujung ke hujung, bukan hujung sahaja sebagai wayang.
Sedap dimakan panas-panas, barulah cheese tarik berlaku. Makan bila dah sejuk memang tak sedap lah.
Cheesy Mozzarella Stix-RM 10.56
Harga sama dengan cheeesy stix. Kandungan cheese mozzarella pun padu gak ni. Sama juga kena dimakan panas-panas.
Cheesy Cheddar Stix vs Cheesy Mozzarella Stix
Mana satu pilihan saya? Saya pilih Cheesy Mozzarella Stix sebab dia ada 'rasa' sikit berbanding cheddar yang kurang rasa masin dia sikit. Senang cerita macam tawar sikit lah. But still cheesy cheddar stix menjadi pilihan.
9" Hand Tossed Chicken Pepperoni- RM13.18
Tak dominos lah kalau tak order Pizza sekali, kan? Sebenarnya tak tahu dah nak memilih pizza apa. Beli je lah hand tossed chicken pepperoni. Pilih hand tossed, ubah selera dari thin crust. Sedap juga chicken pepperoni ni ada mozzarella cheese, signature sauce dan chicken pepperoni.
Nota : Buy 1 Pizza, Free 1 Selected Cheesy Stix and 6" Banana Kaya
Fabulous Four RM24.90
Bila order dominos tak sah tak order  fabulous four ni. Ada 4 jenis menu dalam ni. Dari kiri atas cheesy mozarella stix, crazy chicken crunchies, mini cinnadots dan roasted chicken drummets 4 ketul. Cheesy mozarella stix seperti yang saya ceritakan di atas.
Crazy chicken crunchies, bahagian isi ayam macam popcorn chicken tapi saiz besar sikit. Didatangkan bersama sos pencicah yang rasa dia masam-masam sikit.
Mini chinnadots, yang bahagian depan kiri tu sejenis roti mini dengan rasa cinnamon. Roti yang sedap dimakan panas panas cicah dengan sos gula warna putih tu.
Roasted chicken drummets dah sah-sah lah sedap. Tapi bila kau jemu makan ayam tahap tak boleh masuk lansung, dia jadi tak selera nak makan. Satu ketul je berjaya melepasi tekak.
Banyak betul makan berdua. Ehhh..tak habis makan sekali hadap pun. Ambil masa 3 hari juga nak menghabiskan ni. Simpan elok-elok dalam peti ais, eloklah dia sampai 2-3 hari macam tu. Kalau lapar betul sekali hadap pun boleh habis, kan? Ini sekadar teringin makan cheesy stix tu je cerita dia.
Tak pasal-pasal geng geng dia termasuk sekali. Hantam sajalah labuuuu...


Cucur Jagung Rangup Ala Potato Fritters

Kononnya nak buat
perkedel jagung versi kak Amie
. Tapi dalam masa yang sama nak buat ala
potato fritters
. Cucur jagung versi rangup kurang penggunaan tepung macam tu. Bolehlah kot kita panggil dia corn fritters.
Perkedel/per·ke·del/ /perkedél/
Sejenis makanan yang diperbuat daripada kentang goreng atau rebus. Kentang tersebut akan dilenyekkan serta dicampurkan dengan pelbagai jenis bumbu dan bahan bahan tertentu. Kemudian disalut dengan putih telur dan digoreng.
Jagung perkedel pula diperbuat daripadaa jagung muda menggantikan kentang. Selain itu ada juga tauhu perkedel. Tauhu juga menggantikan kentang sebagai bahan utamanya.
Dalam mencari maklumat lain, saya baru tahu cucur juga dipanggil bakwan.
Bakwan/肉丸;
Pe̍h-ōe-jī
: bah-oân
Sejenis snek yang diperbuat daripada tepung gandum dan sayuran. Lazimnya didapati di Indonesia. Bakwan merujuk kepada makanan jenis bergoreng yang terdiri daripada sayur sayuran seperti hirisan kobis, taugeh, hirisan lobak merah yang diadunan dalam adunan tepung, kemudian digoreng.
Nama panggilan lain mengikut tempat :
Bala-bala (Jawa Barat)
Pia-pia (Jawa Tengah, terutamanya di Kabuten Pati)
Weci ( Kota dan Kabupaten Malang)
Ote-ote (Sidaorjo dan Surabaya)
Di Surabaya, katanya hidangan bakwan akan dimakan bersama nasi putih, sos tomato dan sambal. Hidangan bakwan di Surabaya kebanyakkanya dicampur dengan bawang goreng dan daun bawang. Enak dimakan panas-panas.
Bakwan juga lebih kurang sama dengan hidangan makanan Jepun iaitu tempura sayur atau dikenali sebagai Yasai tempura.
Rupa corn fritters saya yang kurang menarik sebab terlebih garing. Hangus daun kucai tu haa. Jagung pun hampir hampir hangus juga tu. Asalkan sedap sudahlah ye. Jangan banyak bunyi, makan je.
Resepi cucur jagung rangup
Bahan-bahan
1 cawan corn kernel
1biji bawang besar (potong dadu)
1 keping tauhu (dicincang halus)
Daun kucai (dipotong potong lebih kurang 1cm)
1 batang lobak merah (disagat)
Segenggam ikan bilis
1 cawan tepung gandum
1 biji telur
1/4 sudu camca garam
air secukupnya
Minyak untuk menggoreng
Cara penyediaan :
Gaul rata corn kernel, bawang besar, tauhu, daun kucai, lobak merah, ikan bilis, telur dan garam.
Kemudian baru masukkan tepung dan gaul rata. Masukkan air sedikit demi sedikit. Jangan bancuh terlalu cair.
Panaskan minyak, Bentukkan adunan menggunakan sudu dan gorengkan.
Setelah kekuningan, angkat dan toskan minyak letak tisu dahulu atas penapis.
Sesuai dijadikan hidangan untuk makan pagi dan juga makan petang. Dah masak baru saya teringat, saya lupa letak udang. Banyak fikir agaknya terus terlupa nak keluarkan udang dalam peti ais. Letak udang lagi sedap. Buang kulit udang dan potong kecil-kecil isi udang tu.
sumber :
KKBI
 |
Wikipedia


Dah Malam Baru Nak Cakap?!

Sorry geng blogger. Kesibukan hari ni tak dapat dibendung. Dapat blogwalking kejap je. Lepas tu menghadap semula photoshop menyiapkan design. Tiba-tiba otak tepu tak ada idea. Stress oiiii. Otak dah cuci, basuh dan bilas. Tak menunjukkan tak ada tanda-tanda nak dapat idea.
Pergi mengemas kejap. Menghadap semula design, eh idea tak muncul lagi. Scroll media sosial, terhibur dengan satu post kartun bergambar ni. Terus teringat zaman sekolah rendah.
Memang inilah ayatnya. Sebijik! Benda ni berlaku sepanjang zaman tak kira tempat. Kan?
sumber : ig
@komik tok ketua
 norazali 1983
Kah! Kah! Kah! Muka tak bersalah betul masa cakap tu, takut kena marah pun ada. Kalau tak cakap, esok kena marah dengan cikgu pulak.
Itulah dia nostalgia zaman kanak-kanak masa sekolah. Ini salah satu kenangan semasa kecil yang diwarisi zaman berzaman. Buat gelak je bila tengok situasi ni berlaku.
Itu belum lagi situasi kerja sekolah tak siap, kasut sekolah tak kering, kasut sekolah ada katak. Macam macam hal.
Rindu kenangan zaman kegemilangan zaman kanak-kanak. Tak macam hidup zaman dewasa ni, banyak benda nak fikir.


Design Kad Hari Raya 2021 @azhafizahgraphic

Tahun ni sempat juga design 3 kad raya 2021. Tak dapat nak ambil order lebih dari itu sebab masa tu masih dalam fasa
siapkan tempahan sampul duit raya hipster
. Alhamdulillah semalam dah settle semua tempahan final batch. Tempahan dari Singapore pun dah selamat sampai. Tahun ni jauh sikit sampai Singapore pergi dia.
Cerita pasal design pulak, sebenarnya tahun ni macam tahun sebelumnya juga. Disebabkan COVID-19 semuanya berubah. Mood tu jangan cakaplah, turun naik. Pernah sampai satu tahap tu, lansung tak boleh generate idea. Mujurlah customer memahami.
Kadang tu saya suggest pada customer gunakan apps lebih mudah. Tapi mereka cakap, guna apps tak sama dengan tempah. Apps tak boleh buat apa yang dia nak. Okay, faham disitu.
Mostly yang biasa tempah setiap tahun blogger Shida, blogger Anum dan Oppie si kucing comel. Setiap tahun mesti Oppie ada baju raya baru. Bukan Oppie yang tempah, owner Oppie yang tempah. Terkejut pulak kalau kucing yang tempah, kan?
Kad hari raya Shida Radzuan
Macam biasa saya akan design ikut warna tema biru, warna favourite Shida. Katanya nak sama dengan warna blog sekarang. Design terpulang pada saya katanya lagi. Okay baiklah. Saya gunakan elemen songket untuk background, tambah elemen ketupat dan masjid. Tambahan elemen lain untuk memenuhi ruang kad. Alhamdulillah shida setuju dengan idea design kad raya tu.
Kiriman kad hari raya Shida radzuan
 sudah pun saya terima hujung bulan lepas.
Kad hari raya Oppie
Tempahan kad raya oppie dari ownernya zaza. Setiap tahun tak pernah missed tempah kad raya dan juga sampul duit raya hipster. Design kad raya oppie tahun ni tema warna dia agak vintage dan design simple je sebab background dia dah sarat dengan corak kucing-kucing.
Tempahan design depan dan belakang. Printing kad raya saya tempah pada
Shida
.
Kad hari raya Anum
Blogger Anum rajin juga tempah design kad raya. Design juga dia serahkan pada saya. Saya pilih tema hijau dan coklat baru matching dengan gambar yang diberikan. Letak elemen lampu gantung, ketupat dan corak mandala untuk lebih menarik.
Tahun ni anum tempah sekali kad raya digital berserta musical dengan simple animation. Buat masa ni saya hanya terima order ikut masa dan kemampuan. Kalau urgent order memang saya tak ambil. Idea bukan boleh datang begitu saja. Bukan macam beli barang, bayar terus dapat. Tak tak! Ianya bergantung pada mood dan juga idea. Susah bukan? Tapi itulah realitinya.
Cuma bila tengah free dan ada idea baru saya ambil untuk urgent order. Begitulah cerita dia.
baca juga :
koleksi ucapan hari raya
Sama macam tempahan saampul duit raya. Saya dah berikan masa 7 hari waktu bekerja tak termasuk sabtu ahad. Tapi masih ada yang ingat, bayar je dua tiga hari dah boleh dapat. Oh no! Salah jangkaan tu. Disebabkan ianya handmade, adakalanya tangan perlu rehat sebab kita manusia perlukan rehat juga. Kita bukan robot.
Pernah juga push diri buat tanpa henti. Sekali bila sakit bahu dan jari jemari, lansung kerja tak jalan. Kenalah ambil pengajaran dari situ. Ambil order mana termampu. Mana yang nak order nak cepat memang saya tak ambil dah. Lagi lagi nak tutup due date pos laju ni. Nanti kalau saya terima juga, lambat dapat saya juga kena maki berbakul-bakul.
Mencari rezeki dalam masa yang sama kesihatan kena ambil peduli juga. Bukan menolak rezeki, kena tahu tahap kemampuan kita dan menjaga kualiti juga. Saya sangat hargai mereka yang sentiasa menghargai hasil kerja saya dan berpuas hati. Alhamdulillah...
Terima kasih semua yang pernah tempah design dan tempah sampul duit raya. Tradisi kiriman kad raya sebagai pengganti diri masih diteruskan cuma sekarang lebih kepada kad hari raya digital.


Dolla Watch Me Glow

Dolla Watch Me Glow, sebuah telefilem khas lakonan pertama kumpulan Dolla iaitu Sabrina, Tabby, Angel dan Sasha. Dolla watch me glow akan ditayangkan pada hari Sabtu, 22 Mei 2021 jam 9:00 malam di Astro Citra.
Juga boleh strim on demand melalui aplikasi Astro Go, Astro PVR Box atau Ultra Box. Dolla watch me glow juga merupakan juga merupakan single kumpulan Dolla yang telah dikeluarkan pada tahun lepas.
TELEFILEM DOLLA WATCH ME GLOW
Waktu tayangan : 22 Mei 2021 (Sabtu), jam 9:00 malam
Siaran TV : Astro Citra
Penulis skrip : Marr Mohamad
Pengarah : Izuan Mokhtar
SINOPSIS DOLLA WATCH ME GLOW
Inspirasi dari kisah benar, mengisahkan tentang susah senang kumpulan Dolla (Sabrina, Tabby, Angel dan Sasha) membentuk sebuah kumpulan yang ingin mencapai cita-cita dan minat mereka dalam bidang Muzik.
PELAKON DAN WATAK
Wan Sabrina Wan Rusli @ Sabronzo
Angelina Chai Ka Ying @Angel
Norsyasya Afiqah Shanrizal @Syasya
Tabitha Ariel Lam @Tabby
Azwan Ali
Fauziah Nawi
Catriona Ross
Aida Aris
Angeline Tan
Douglas Lim
Mat Over
Aniq Suhair


Drama Ahli Bapak Bapak Club

Ahli Bapak Bapak Club, sebuah drama Gempak Original Series Astro Ria akan mula ditayangkan pada 19 Mei 2021, jam 9:30 malam di Astro Ria dan Astro Go.
Ahli bapak bapak club dibarisi oleh pelakon Aiman Hamim, Shiqin Kamal, Uyaina Arshad, Maria Farida dan ramai lagi.
DRAMA AHLI BAPAK BAPAK CLUB
Jumlah episod : akana dikemaskini
Mula tayangan : 19 Mei 2021
Waktu tayangan : Rabu, jam 9:30 malam
Siaran TV : Astro Ria
Pengarah : Tam Suhaimi
Produksi : Global Station Sdn Bhd
SINOPSIS AHLI BAPAK BAPAK CLUB
Mengisahkan tentang 3 orang lelaki berlainan watak dan cerita yang mempunyai masalah dan cabaran untuk menjadi seorang bapa.
Hana : seorang influencer terkenal dan bekas isteri kepada Joe. Selepas berpisah dengan Joe, Penampilan Hana bertambah-tambah lawa. Adakah Joe rasa menyesal berpisah dengan Hana dulu?
Bob : berstatus seorang penganggur selepas syarikat tempat dia bekerja gulung tikar.  Akan tetapi. Bob terpaksa merahsiakan hal tersebut dari isterinya dan berpura-pura masih bekerja. Sampai bila Bob nak berlakon buat buat kerja?
Yem : Seorang cikgu dan isteri kepada Bob. Yem pula terpaksa menyara keluarga selepas Bob hilang kerja. Sampai bila lah Yem boleh tahan dengan Bob yang sebenarnya baru hilang kerja tu?
Nik Tan Abdullah : Seorang pakar motivasi yang berjaya. Dia seorang yang sangat penyayang dan  sentiasa tampil bergaya. Walaupun nampak macam seorang yang sempurna tapi Nik tak disukai oleh kedua-dua anak tirinya. Dapat ke Nik guna kebolehan yang dia ada untuk ambil hati anak tiri dia?
Fisha : Seorang jutawan kosmetik yang merupakan isteri kepada Nik dan ada 2 orang anak yang sangat disayangi. Tapi dibelakang Fisha, ada sesuatu yang terjadi antara Nik dan anak-anaknya di luar pengetahuan dia.
PELAKON DAN WATAK
Aiman Hakim sebagai Joe
Shiqin Kamal sebagai Hana
Uyaina Arshad sebagai Yem
Maria Farida sebagai Fisha
Steve Yap sebagai Nik
Luqman Hafidz sebagai Bob
Fizz Fairuz
Danish
Zailin Aqeesha


Drama Assalamualaikum Mustafa

Assalamualaikum Mustafa, sebuah drama melayu Istimewa sempena Ramadan yang disiarkan pada 5 Mei 2021 setiap Rabu dan Khamis, jam 9:30 malam di TV9.
DRAMA ASSALAMUALAIKUM MUSTAFA
Jumlah episod : 13
Mula tayangan : 5 Mei 2021
Waktu siaran : Rabu  dan Khamis, jam 9.30 malam
Siaran TV : TV9
Penulis skrip : Mufid Suhaimi
Pengarah : Fairuz Loy
Produksi : Country & Universal Sdn Bhd
SINOPSIS ASSALAMUALAIKUM MUSTAFA
Kisah tentang seekor kambing peliharaan Atok Budin (Kazar). Atok Budin terpaksa menjual kesemua kambing peliharaannya kerana kambingnya sering merosakkan tanaman orang-orang kampung kecuali seekor kambing yang dinamakan Mustafa.
Amar (Adib Haziem) dan ibunya Aishah (Rozita Che Wan) anak kepada Atok Budin terpaksa berpindah  dan tinggal kampung halaman (Kampung Imam Lapar) selepas kematian ayahnya Shauki. Aishah sangat berharap Amar dapat menyesuaikan diri dan selesa dengan persekitaran kampung.
Atok Budin sangat gembira dengan kehadiran anak dan cucunya kerana dia tinggal bersendirian di kampung kecuali jika cuti semester, anak bongsunya Paksu Harris (Syazwan Zulkifly) akan pulang ke kampung. Atok Budin tambah seronok apabila mereka dapat menyambut bulan Ramadan bersama anak-anak dan cucunya buat pertama kalinya.
Paksu Harris jenis suka menyakat Amar. Amar tak menyukainya. Di kampung juga ada kanak-kanak yang sebaya dengan Amar iaitu Yaya, Comel dan Ali. Tapi Amar tidak suka berkawan dengan mereka kerana bagi Amar mereka ketinggalan zaman tidak seperti dia yang datang dari bandar.
Amar sentiasa melihat Atok Budin bercakap dengan si kambing Mustafa. Dia pelik tetapi dalam masa yang sama dia tidak mempedulikannya. Sehinggalah pada suatu hari dia seperti mendengar Mustafa memanggil namanya.
Dia menceritakan perkara tersebut pada Atok Budin, ibunya dan Paksu Harris tetapi seorang pun tidak mempercayainya. Mereka menganggap Amar terlalu rindukan arwah ayahnya. Amar sedih dan akhirnya Amar jadi rapat dengan Mustafa.
Mustafa seolah-olah memahami masalah  Amar dan menasihati Amar untuk berbaik dengan kawan-kawan baharunya.
PELAKON DAN WATAK
Adib Haziem sebagai Amar
Kazar Saisi sebagai Atok Budin
Rozita Che Wan sebagai Aishah
Syazwan Zulkifly sebagai Paksu Harris
Mawar Rashid
Aryana Amani
Aireen Embun
Aryan
Eilman Irsyad


Drama Scammer

SCAMMER
, sebuah drama melayu siri terbaru terbitan Radiusone. Scammer episod 1 akan bersiaran bermula 24 Mei 2021 di Astro Ria. Drama Scammer membariskan pelakon hebat Kamal Adli, Fasha sandha, Siti Saleha, Arash Mohd dan ramai lagi.
Apa yang saya baca dari instagram @budakijat, Something out of the box from us katanya. Bukan drama cliche atau cerita cintan cintun potong kaki bapak CEO Megah Holding tau! Gerenti Best katanya lagi.
DRAMA SCAMMER
Jumlah episod : akan dikemaskini
Mula tayangan : 24 Mei 2021
Waktu siaran : Isnin-Khamis, jam 11:00malam
Siaran TV : Astro Ria | Strim Astro Go & Ultra Box
Pengarah : Norhanisham Muhammad (Labu)
Penerbit: Radius One Sdn Bhd
SINOPSIS SCAMMER
Sebuah cerita aksi yang mengisahkan tentang dunia money laundering (cuci duit) dan scammer. Nisa (Fasha Sandha) adalah seorang isteri dan juga bakal ibu yang sentiasa meletakkan kepercayaan kepada Joe (Kamal Adli) suaminya yang tercinta. Disebalik kepercayaan itu, ada sesuatu yang Nisa tidak tahu.
PELAKON DAN WATAK
Kamal Adli sebagai Joe
Siti Saleha sebagai Amy
Fasha Sandha sebagai Nisa
Arash Mohd sebagai Razman
Hasnul Rahmat sebagai Darus
Didie Alias sebagai Lina
Ahmad Iswazir Ismail @Jay Iswazir sebagai Fawaz
Megat Sharizal sebagai Jay Rahman
Muaz Fitri Maslan sebagai Kahar
Brian Chan sebagai Leon
Chew Kin Wah sebagai Wong
Tony Eusoff sebagai Malik
Rahim Jailani sebagai Haji Tapah
Nadia Brian sebagai Tania
Amanda Misbun sebagai Akmal
Wan Raja sebagai Inspektor Aqil
Meera james @Kak Girl Sebenar
Faizul Syaharin sebagai Naim
Mizie Ahmad sebagai Inspektor Kamal
Kak Girl sebagai Cik Suri
Nor Albaniah sebagai Kak Nab


Epilog Aku Yang Kau Gelar Isteri

Epilog Aku Yang Kau Gelar Isteri, sebuah telefilem raya kesinambungan drama melayu bersiri '
Aku yang kau gelar isteri
' yang akan ditayangkan pada hari Sabtu ini, 22 Mei 2021 jam 10:00 di slot Cerekarama TV3.
Masih ingat lagi tak
aku yang kau gelar isteri episod akhir
 yang ramai tak puas hati tu? Mungkinkah telelefilem epilog aku yang kau gelar isteri ni akan merungkai misteri dan teka teki perakhiran drama yang macam tergantung tu. Mungkin?
Adakah Rai akan bersama semula dengan Ezlan? Berjaya ke Cik Embun seru Laila kembali? Kenalah tunggu telefilem ni ditayangkan sabtu nanti.
TELEFILEM EPILOG : AKU YANG KAU GELAR ISTERI
Waktu siaran : 22 Mei 2021 (Sabtu), jam 10:00 malam
Siaran TV : TV3 slot Cerekarama
Penulis skrip : Syed Mohamad Taufik Syed Abdul Jalil
Pengarah : Shuhaimi Lua
Produksi : Tanah Beris Film Production
SINOPSIS EPILOG AKU YANG KAU GELAR ISTERI
Laila sanggup buat apa demi mendapatkan cinta Ezlan. Laila juga terus berharap Ezlan dapat menunaikan segala janji-janjinya. Namun, Ezlan tetap cintakan Rai. Adakah Laila mendapatkan semula cinta Ezlan?
PELAKON DAN WATAK
Adi Putra sebagai Ezlan
Nadia Brian sebagai Raihana
Atiq Azman sebagai Pian
Sharifah Sakinah sebagai Laila
Lana Nordin sebagai Cik Embun
Aznah Hamid sebagai Mak Lang/ Mak Ezlan
Rosli Rahman Adam sebagai Pak Salleh
Ummar Dzariff sebagai Rais
Kuza sebagai Mak Su/Mak Pian/Mak Rais
Rita Rudaini sebagai Nisa
Aidil Aziz sebagai Ustaz Omar
Fifi Laura
Epilog Aku Yang Kau Gelar Isteri
Cik Embun mula melakukan pemujaan. Dia ambil alih bela saka Laila. Tuan kau dah mati! Cik embun hantar saka Laila  bersama bungkusan putih seperti bayi ke rumah Ezlan. Mungkin jelmaan Laila bawa bayinya. Bungkusan tersebut ditinggalkan di depan pintu.
Semasa Ezlan tengah lena tidur dia terdengar suara bayi menangis. Dia bukak pintu dan mengambil bungkusan tersebut. Dia terkejut melihat bungkusan tu dan lari masuk ke dalam bilik. Mak Ezlan masuk bilik dan bertanyakan pada Ezlan kenapa.
Ezlan cakap dia nampak hantu. Hantu macam ni ke? Mak dia terus berubah menjadi hantu penanggal. Tiba- tiba Ezlan terjaga dari tidurnya. Laahhh mimpi rupanya.
Seorang ustaz namanya Omar baru tinggal di kampung Ezlan. Balik dari surau, sewaktu lalu di depan rumah Ezlan dia nampak ada beberapa lembaga hitam berkeliaran di luar rumah Ezlan.
Dalam situasi lain, seorang perempuan (Nisa) datang berjumpa dengan Cik Embun untuk meminta tolong hal rumahtangganya.
3 bulan kemudian...
Pian terlantar di hospital dan dia mengimbas kembali peristiwa yang dah terjadi. Pihak polis datang ke hospital untuk mendapatkan keterangan dari Pian berkenaan dengan kes yang hampir meragut nyawa Pian.
Pian memberitahu pada Polis yang isterinya Rai tidak bersalah. Rai berjaya dibebaskan dari tahanan reman selepas Polis mengambil keterangan dari Pian.
Rai berjanji akan menjaga Pian. Pian dan Rai mulakan hidup baru di rumah baru mereka. Manakala Ezlan dirumah maknya dah gila bayang dekat Rai jandanya tu.
Pada satu malam, Cik Embun melakukan satu lagi pemujaan menggunakan ikan keli. Perut ikan dibelah. Dalam pada masa yang sama Ezlan rasa sakit perut dan memuntahkan sesuatu bersama dengan darah.
Sedang Pian, Rai dan kawan Ezlan sedang duduk di pangkin luar. Ezlan datang serang untuk ambil anak anaknya. Tiba tiba Rai rasa nak muntah. Rai muntah ulat dan pasir! Cik embun ketawa gembira dia punya kerja menjadi.
Tapi Ezlan ingatkan Rai mengandung. Ahh sudah...
Pian buntu samada nak tanya Rai mengandung ke tidak. Rai beritahu Pian dia merasakan rumahnya ada ‘sesuatu’. Pian syak kerja Cik Embun.
Rupanya Cik Embun berjaya mengambil mayat Laila selepas menggali kubur Laila. Dia letakkan mayat Laila dalam bilik pemujaan dia.
Cik embun memberi amaran pada Ustaz Omar untuk tidak menganggu urusan dia. Ustaz Omar terjaga dari tidurnya.
Kawan kawan Pian juga menasihati Pian untuk berjumpa dengan Ustaz Omar. Ustaz datang ke rumah mereka dan mengatakan ada jiwa masih berdendam dengan mereka.
Sedang Ustaz mengubati Rai. Muncul satu susuk jelmaan Rai berjaya mengumpan anak Rai, Ain. Ain terus mengikuti sampai ke hutan.
Jelmaan Rai mengugut untuk membunuh Ain. Tapi dengan ilmu yang Ustaz ada berjaya menyelamatkan Ain. Bila tak berjaya, Cik Embun terus muntah darah.
Ezlan nekad berjumpa dengan Cik Embun. Dia mengingatkan Ezlan bahawa nyawa Ezlan dan anak anaknya dalam tangan dia.
Pada satu malam, Cik Embun hantar sakanya ke rumah Nisa. Nisa ketakutan dan terus berjumpa Cik Embun. Memang tujuan Cik Embun untuk buatkan Nisa datang berjumpa dengannya.
Dia perlukan bantuan Nisa untuk membalas dendam. Nisa terkejut rupa Cik Embun berubah menjadi tua.
Cik embun dan Nisa melakukan satu ritual di Sungai. Nisa menjirus mayat Laila dan mayat Laila bangun. Air tadahan jirusan mayat kemudiannya diminum oleh Cik Embun.
Nisa menjerit ketakutan dan berkali kali cakap apa yang dilakukannya itu syirik. Tapi tetap melakukannya atas desakan Cik Embun.
Pian datang ke rumah Ezlan untuk ziarah dan menghantar makanan. Sebaliknya Ezlan membuang makanan tu dan masih berdendam dengan Pian.
Cik Embun datang ke rumah Ustaz Omar untuk mengugut Ustaz Omar kalau nak nyawanya selamat. Ustaz Omar bermimpi tapi dia percaya ada sesuatu dalam rumahnya.
Rai sudah mula menerima Pian dalam hidupnya. Dia tidak lagi memanggil Pian. Sebaliknya dia panggil Pian dengan panggilan abang.
Pada satu malam, Rai terjaga dari tidur. Semasa dia keluar bilik, dia terdengar anaknya Ain memanggilnya dari luar rumah. Sedangkan Ain dan Rais di rumah Ezlan. Rai masih ingat kata kata Pian yang ‘benda’ tu akan mudah masuk dalam badan bila berkaitan dengan emosi.
Tapi dia tak mampu nak tahan emosinya bila suara Ain berkali kali suruh membuka pintu. Buka je pintu, sesuatu terjadi pada Rai.
Waktu yang sama sedang Ezlan sedang tidur. Dia terkejut Laila ada disebelahnya. Ezlan pelik sebab kata kata Rai sama seperti Laila. Ezlan sedar itu bukan Rai sebaliknya Laila. Laila cuba membunuh Ezlan. Rais tiba tiba muncul dan Laila bawa Rais ke hutan.
Cik embun yang hantar jelmaan Laila menyerupai Rai untuk membalas dendam pada Ezlan. Pian terjaga dari tidur dan mendapati Rai tiada disebelahnya. Dia terus pergi ke rumah Ustaz Omar untuk meminta pertolongan.
Ezlan sedang mencari Rais di hutan. Kemudian Pian dan Ustaz Omar sampai. Laila semakin kuat. Tak mampu Ustaz Omar melawannya.
Semasa Laila mencengkik leher Ezlan. Ezlan meminta maaf pada Laila dan pada ketika itu Laila perlahan lahan melepaskan tangannya. Ustaz Omar terus berusaha melawan kuasa Cik Embun. Tak sangka ucapan maaf Ezlan membuatkan Cik Embun juga menangis. Mungkinkah itu yang Cik Embun harapkan daripada Ezlan?
Esoknya Rai meminta izin Pian dan Mak Lang bekas mak mentuanya untuk berjumpa dengan Ezlan. Ezlan mengaku bersalah pada Laila. Ketika Rai masuk ke bilik untuk berjumpa Ezlan, ada lembaga hitam diatas alang pintu dan juga belakang Ezlan. Hantu Laila terus mendampingi Ezlan.
Nisa masih berjumpa dengan Cik Embun. Berkenan pulak Nisa pada cucuk sanggul Cik Embun tu. Cik embun pun ceritalah yang Cucuk sanggul adalah pemberian maknya yang juga memiliki ilmu sepertinya.


Filem Dekatnya Cinta

Dekatnya Cinta, sebuah filem kesinambungan daripada drama melayu adam dan hawa. Filem Dekatnya Cinta masih mengekalkan pelakon drama adam dan hawa Datuk Aaron Aziz dan Nadiya Nissa. Filem ini mula ditayangkan pada 13 Mei 2021 di Astro First saluran 480.
Dekatnya Cinta juga boleh di strim di Astro Go atau On Demand.
FILEM DEKATNYA CINTA
Tarikh Tayangan : 13 Mei 2021
Pengarah : Feroz Kader
Penulis novel : Aisya Sofea
Produksi : Global Station Sdn Bhd
SINOPSIS DEKATNYA CINTA
Selepas berpisah selama 11 tahun, Ain dan Adam bertemu semula dan mereka telah jatuh cinta. Akan tetapi, cinta mereka diuji apabila Ain menerima sejambak bunga ros yang menjadi punca prasangka Adam.
Adam pula enggan mendengar penjelasan daripada Ain. Apakah yang akan berlaku seterusnya?
PELAKON DEKATNYA CINTA
Datuk Aaron Aziz
Nadiya Nissa
Farah Nabilah
Fazley Yaakob
Nadya Syahera


Filem Hanya Namamu Laila

Hanya Namamu Laila, sebuah filem seram komedi lakonan Diana Daniele dan ramai lagi akan ditayangkan di Astro First Saluran 480 atau boleh juga tonton On Demand Store pada 15 Mei 2021. Filem hanya namamu Laila diarahkan oleh Dato' Eizlan Yusof.
FILEM HANYA NAMAMU LAILA
Tarikh tayangan : 15 Mei 2021
Siaran TV : Astro First (Saluran 480)
Pengarah : Dato' Eizlan Yusof
SINOPSIS HANYA NAMAMU LAILA
Mengisahkan tentang tiga orang sahabat baik dari kecil iaitu Borhan, Nathan dan Ah Cheng yang melakukan kerja dan suka juga bermalas-malasan bersama-sama. Dalam pada masa yang sama, mereka meminati gadis yang sama sejak dari kecil iaitu Laila.
Apabila Laila pulang ke kampung, ada peluang untuk mereka bertemu dengan Laila semula. Akan tetapi tidak lama kemudian, satu peristiwa aneh mula berlaku.  Terdapat kelibat entiti aneh muncul. Mungkinkah Laila salah satu daripada susuk entiti tersebut.
PELAKON HANYA NAMAMU LAILA
Diana Daniele
Ikmal Amry
Sri Kumaran
Phoon Chi Ho
Ropie
Salleh Yaacob
Sathiya
Lim Hui Hong
Cat Farish


Kampong Pisang Musikal Raya Istimewa, sebuah  filem melayu terbaru 2021 arahan Mamat Khalid akan bersiaran di pawagam TV rumah masing-masing mulai 27 Mei 2021 di saluran 480 Astro First.

Boleh juga strim Filem Kampong Pisang Musikal Raya Istimewa di Astro Go atau On Demand mulai 27 Mei 2021.
Rancak Mamat Khalid mengembangkan cerita kampong pisang ni. Baru lepas layan
18 Puasa di Kampong Pisang
, tahu-tahu ada keluar filem baru Kampong Pisang Musikal Raya Istimewa pulak. Musim PKP sempat jugak lah layan
drama kampong bersiri-siri
.
Watak Yah Kuchai, Manap Sengau dengan Daud M tu memang fenomena betul. Ada je yang buat kelakar. Kampong Pisang Musikal Raya Istimewa ni apa pulak istimewa dia agaknya.
Husin is back! Menampilkan Dato' Awie dalam Filem Kampong Pisang Musikal Raya Istimewa disamping watak baru lakonan Kaka Azraff dan juga Imuda.
Penampilan istimewa lakonan Raja Azmi dan Siti Elizad Sharifuddin juga turut menjayakan Filem ini selepas terlibat juga dalam 18 Puasa di Kampong Pisang.
Keistimewaan Filem Kampong Pisang Musikal Raya Istimewa menampilkan konsep muzikal dengan 10 buah lagu evergreen. Lagu yang akan didendangkan adalah lagu popular Hari Raya sekitar 90 an yang dinyanyikan oleh pelakon Kampong Pisang sendiri.

FILEM KAMPONG PISANG MUSIKAL RAYA ISTIMEWA
Tarikh Tayangan : 27 Mei  2021
Siaran TV : Astro First saluran 480
Pengarah : Mamat Khalid
Produksi : Astro Shaw, Enjit Enjit Semut Motion Pictures
SINOPSIS KAMPONG PISANG MUSIKAL RAYA ISTIMEWA
Sehari sebelum raya, seluruh penduduk Kampong Pisang bergotong royong melakukan aktiviti masak memasak. Husin balik kampung bersama kekasih barunya, Nelly. Cik Chun cemburu dan merajuk kerana Husin merpermainkan cintanya.
Barkoba pula dikejutkan dengan kehadiran bekas kekasihnya yang pernah tinggalkannya dahulu kerana berkahwin dengan lelaki berpangkat pengurus kilang. Pak Din pula rasa sedih kerana anaknya tiba-tiba tak dapat balik kampung untuk beraya bersamanya.
Dek kerana kesunyian, Cik Purnama gigih membawa beg pakaian dan tilam ke mana-mana. Pak Karim dan Kak Som sedih kerana ini kali pertama beraya tanpa anak mereka (Firdaus, lakonan Hazama) dalam
drama kampong pisang bersiri siri episod Monyet Rempit
 yang dah tiada.
Lain pula cerita Daud M yang perlu bekerja di malam raya menghantar barang-barang untuk penduduk kampong Pisang yang membeli barang secara atas talian.
PELAKON DAN WATAK
Dato' Awie sebagai Husin
Kazar Saisi sebagai Pak Din Pest Control
Bell Ngasri sebagai Barkoba
Aziz M. Osman sebagai Pak Jabit
Nazeera Sardi sebagai Cik Chun
Elizad Sharuddin sebagai Kiambang
Afea Deanna Baharudean sebagai Yah Kuchai
Avaa Vanja sebagai Cik Nab
Dewa Sapri sebagai Encik Purnama
Mat London (Ahmad Ibrahim) sebagai Pak Karim
Ellie Suriaty Omar sebagai Kak Som
Ahmad Yasin sebagai Ahmad Yasin
Joey Daud sebagai Daud M
Rashid Othman sebagai Faguha Jabar
Yeop Hitler sebagai Manap Sengau
Kaka Azraff sebagai Nelly
Rasydan Zakaria sebagai Adan
Imuda sebagai Datuk Mahfuz Jalaludin Mustafa (ayah Nelly)
Raja Azmi sebagai Emcee
Norainisham Shamsul Hafizi sebagai Yati
Nizam Mokhram sebagai MA Mok


Gerhana Bulan Penuh 26 Mei 2021

Tarikh gerhana bulan penuh 2021 akan terjadi pada hari Rabu, iaitu esok 26 Mei 2021. Gerhana bulan 2021 di Malaysia berlaku bermula dari jam 16:47 dan akan berakhir pada jam 21:50 waktu Malaysia.
Fenomena gerhana bulan penuh dapat dilihat secara keseluruhan di timur Australia, New Zealand dan Kepulauan Pasifik, termasuk lah Hawaii.
Gerhana Bulan 2021 di Malaysia
Penduduk Sabah dan Sarawak dapat menyaksikan fenomena gerhana bulana penuh pada ketika ia telah mencapai fasa gerhana separa. Tapi kebanyakan kawasan di Semenanjung fenomena gerhana bulan hanya kelihatan ketika fasa gerhana telah mencapai fasa maksimum (fasa gerhana penuh).
sumber :mysa.gov.my
Gerhana Bulan Penuh/Super Flower Blood Moon
Fenomena ini akan menyebabkan bulan kelihatan berwarna kemerahan sekitar kira-kira 14 minit pada fasa gerhana penuh. Fenomena gerhana ini akan berlaku selepas beberapa jam Bulan berada pada kedudukan yang paling hampir dengan Bumi (perigee).
sumber : mysa.gov.my
Kenapa Kelihatan Warna Merah?
Fenomena ini disebut sebagai serakan Rayleigh, yang menyebabkan matahari kelihatan seperti warna kemerahan ketika matahari terbit dan terbenam, pelangi kelihatan berwarna-warni dan langit kelihatan kebiruan.
Cahaya Matahari
Semasa Gerhana Bulan Penuh terjadi, Bumi menghalang cahaya Matahari daripada sampai ke permukaan Bulan. Apabila Bulan berada sepenuhnya dalam bayang umbra Bumi, cahaya Matahari masih boleh sampai dan menyinari Bulan.
Cahaya Matahari akan melalui atmosfera Bumi terlebih dahulu dan kebanyakan cahaya warna biru akan ditapis. Cahaya yang tertinggal ialah warna merah atau jingga yang lebih malap berbanding dengan cahaya putih Matahari.

Atmosfera Bumi
Atmosfera Bumi juga membiaskan sebahagian cahaya Matahari dan hanya sebahagian kecil sahaja yang sampai dan menyinari Bulan. Kesan penapisan dan pembiasan cahaya matahari oleh atmosfera Bumi menyebabkan Bulan kelihatan merah semasa gerhana maksimum.
Jika Bumi tiada atmosfera, maka Bulan akan berada dalam keadaan gelap sepenuhnya semasa berlakunya Gerhana Bulan Penuh.
Gerhana bulan dalam Islam
Fenomena gerhana bulan membuktikan keesaan Allah kekuasaanNya, kebijaksanaanNya, dan keluasan rahmatNya. Fenomena gerhana bulan pula telah didefinisikan kejadiannya ketika bumi berada di tengah-tengah di antara matahari dan bulan. Fenomena ini akan berlaku ketika bulan purnama.
Ketika gerhana bulan berlaku, cahaya bulan akan berubah menjadi kemerahan secara perlahan sehingga bulan telah melepasi bumi. Dan peredaran ini hanya berlaku pada sesuatu masa yang tertentu. Allah Taala berfirman di dalam Al-Quran:
وَالْقَمَرَ قَدَّرْنَاهُ مَنَازِلَ حَتَّىٰ عَادَ كَالْعُرْجُونِ الْقَدِيمِ
Maksudnya : “Dan Bulan pula kami takdirkan Dia beredar melalui beberapa peringkat, sehingga diakhir peredarannya kelihatan kembalinya pula ke peringkat awalnya (berbentuk melengkung) seperti tandan yang kering.”
(Surah Yasin : ayat 39)
baca juga :
panduan solat sunat gerhana bulan & khutbah solat gerhana
Jika berkesempatan, esok hari Rabu, 26 Mei 2021 boleh saksikan penstriman langsung Gerhana Bulan Penuh “Super Flower Blood Moon” di akaun media sosial
Facebook
 dan
Youtube Planetarium
 Negara.
Buat masa ni, kemudahan teleskop tidak akan dibuka untuk orang awam di Planetarium Negara kerana situasi negara yang sedang melaksanakan Perintah Kawalan Pergerakan (PKP).
sumber :
Malaysian Space agency (MYSA)
 |
muftiwp


Hidangan Rendang Ayam Dan Nasi Impit Di Pagi 1 Syawal

Selamat Hari Raya semua. Bangun pagi solat subuh dan mandi sunat Hari Raya Aidilfitri. Sebelum solat sunat Hari Raya Aidilfitri, kita ikut sunnah makan dulu. Saya hidangkan rendang ayam dan nasi impit. Macam biasa rendang ayam masak awal untuk hidangan berbuka hari terakhir berbuka juga. Cuma nasi impit malam tadi baru merebus.
Ketupat segera a.k.a nasi impit segera. Ikutkan nak order ketupat daun tapi faham fahamlah nak raya semua orang dah order awal. Tak ada rezeki nak makan ketupat daun tu. Takpe, janji ada rendang ayam dan nasi impit pun okay dah.
Tengah makan, jiran bagi nasi impit, rendang daging, beberapa potongan kek dan kuih apa pun saya tak ingat. Alhamdulillah... tak sempat nak ambil gambar sebab nak cepat makan untuk solat sunat Hari Raya.
Khutbah husband dah siap ambil dari interet. Khutbah raya tahun ni tentang virus Covid dan macam biasa berkaitan dengan silaturahim. Tahun tahun sebelum covid banyak khutbah tentang dadah dan sebagainya. Teks khutbah yang bagus untuk kita hadam.
Lepas solat barulah kita bervideo call dan sambung makan rendang dan ketupat lagi. Ada yang dah bertukar baju raya ke tu? Rasa macam nak sambung tidur je ni. Update lah dulu seketul dua entry. Macam biasa auto publish. Hiks~
Teringin makan kuih raya tapi esok lusa lah baru mencari. Hari ni nak keluar membeli memang taklah! Confirm ramai orang kat luar tu. Baiklah kita duduk rumah.


Homemade Sweet Corn. Creamy Nyummy!

Lebatnya hujan kat luar. Dapat makan panas-panas memang nikmat betul. Dapat makan homemade sweet corn memang sedap, kan? Semalam punya cerita, dapatlah buat homemade sweet corn pemanis mulut lepas berbuka puasa semalam.
Masa husband beli barang, minta dia belikan sekali kernel jagung nak buat
pekedel jagung
 @sweet corn fritters macam kak amie kononnya. Cucur style orang utara letak jagung macam tu. Sekali dia beli sebungkus besar. Dah tu je yang ada katanya.
Ting! Terus idea datang nak buat homemade sweet corn in cup. Best jugak tu. Lama tak makan sweet corn panas letak butter, susu sweetened creamer dan garam sikit.
Makan sweet corn ni kena makan panas panas baru sedap. Bila dia sejuk, butter tu agak beku dan rasa muak nak makan. Kena makan panas-panas jugak. Malam tadi terbuat banyak pulak. Semangkuk besar jugaklah. Jenuh nak menghabiskan.
Beli jagung nak buat pekedel, lain pulak jadinya. Lepas ni lah baru buat pekedel jagung tu. Dah 2 kali pergi beli barang, kacang panjang tak ada lagi. Masing-masing dok borong kacang panjang nak buat lontong agaknya kot musim raya ni.
Nampaknya nanti saya buat pekedel jagung guna apa yang ada je lah. Ada stok lobak merah, kucai dan kobis je ada. Okaylah tu kan campur dengan bawang, udang dan kernel jagung. Pun boleh.
Resipi homemade sweet corn
Kukus corn kernel. Dah masak, angkat dan masukkan dalam bekas. Masukkan butter, sweetened creamer (susu pekat) dan garam secubit untuk perasa.
Nak letak gula pun boleh tapi saya tak letak. Cukup sekadar ada rasa manis dari susu tu. Selain butter boleh gunakan majerin. Nak hipster sikit letak lah cheese. Tapi saya tak suka letak cheese, nanti lagilah cepat muak.
Sebenarnya kalau kukus letak garam sikit pun dah sedap dah. Tapi syarat dia kena makan panas-panas lah. Ibarat macam makan jagung rebus tapi versi mudah makan tanpa susah payah gigit jagung yang bertongkol tu.
Serius lama tak makan sweet corn ni. Kalau beli 1 cawan pun dah RM2 kat pasar malam. Ke naik harga dah? Lagi berbaloi buat sendiri. Cuma memerlukan effort dan masa lah untuk menyediakannya. 1 bungkus besar corn kernel RM1 lebih. Murah dan boleh ulang buat banyak kali.
Banyak lagi nak menghabiskan stok tu. Dok terfikir apa lagi nak dibuat dengan corn kernel selain sweet corn dan pekedel. Bubur jagung pun sedap jugak! Apa lagi?


Hukum Sambut Hari Ibu Menurut Islam

Sambutan Hari Ibu yang diraikan sebagai tanda menghargai pengorbanan dan usaha ibu dalam membesarkan sehingga menjadi manusia yang berjaya. Akan tetapi, bagi seorang muslim kita kenalah cakna dengan sambutan hari ibu ni yang sering mengelirukan. Apa hukum sambut hari ibu? Apa hukum ucap hari ibu?

Sumber : Ustaz Dr. Mohd Izhar Ariff
Hukum Sambut Hari Ibu Menurut Islam, ini penjelasan Mufti Wilayah Persekutuan.
Berkenaan dengan sambutan Hari Bapa atau Hari Ibu, suka dinyatakan bahawa:
Saya melihat isu seperti ini lebih kepada istilah sahaja di mana hakikat perayaan dalam Islam hanya dua, iaitu Hari Raya Aidilfitri dan Hari Raya Haji.
Berkenaan dengan memuliakan ibu bapa, ia tidak terhad pada masa atau tarikh tertentu. Malah kewajipannya adalah berpanjangan dan berkekalan sepanjang hayat. Justeru, perayaan seperti ini lebih menghampiri pengaruh Barat yang terpaksa mewujudkan perayaan bagi menghormati ibu dan bapa. Sedangkan bagi orang Islam, anjuran supaya memuliakan dan menghormati kedua ibu bapa sebenarnya sudah dititikberatkan di dalam al-Quran dan al-Sunnah Nabi SAW, tanpa terikat dengan masa dan tempat.
Saya tidak menganggap bahawa merayakan Hari Ibu dan Hari Bapa sebagai perkara yang tidak dibolehkan. Tetapi hendaklah dengan menepati beberapa syarat:
Menganggap Hari Ibu atau Hari Bapa sebagai penghormatan tambahan buat mereka, bukannya menyempitkan skop menghormati mereka hanya pada tarikh tersebut.
Tidak menjadikan ia sebagai satu bentuk perayaan dengan ertikata perayaan keagamaan, tetapi sebagai sambutan secara adat sahaja.
Sewajarnya seseorang Islam sentiasa menghormati ibubapa dan pada saat yang sama memahami ajaran Islam supaya ketaatannya sentiasa selaras dengan syariat Islam.
Akhukum Fillah,
Dr. Zulkifli Mohamad al-Bakri
Mufti Wilayah Persekutuan
sumber :
Irsyad Al Fatwa ke-11 Sambutan hari ibu dan bapa

Pencetus Ummah (PU) Azman juga pernah menjelaskan kekeliruan tentang sambutan hari ibu untuk mereka yang beragama Islam  menerusi entri di Instagram (IG), PU Azman telah menjelaskan tentang hukum sambutan Hari Ibu.

 View this post on Instagram

A post shared by PU Azman (@puazmanofficial)

Ulama beza pendapat tentang hukum sambut hari ibu.
Mazhab pertama, HARAM. Dengan hujah bid'ah dan mengikut budaya barat atau agama lain.
Mazhab kedua, HARUS dengan syarat :
Tidak menganggap hari ibu sebagai perayaan dalam kerangka syarak seperti Aidilfitri dan Aidiladha. Ia hanya sambutan yang berkaitan adat saja bukan ibadat.
Ia hanya keraian tambahan daripada meraikan ibu yang wajib dilakukan setiap hari dalam hidup seorang anak.
Jangan ada pembaziran dan upacara yang jelas ditegah syarak.
Jangan nak buat baik tunggu hari ibu saja. Bahkan wajib setiap hari, cuma pada hari ibu sekadar tambahan dengan surprise umpamanya.
"Moga netizen tidak bertekak dalam hal ini. Kerana ia adalah isu perbezaan pendapat. Yang tak nak sambut hari ibu, tindakan anda barangkali lebih selamat untuk pengamalan Islam dalam hidup anda.
"Tapi jangan menuduh orang yang sambut Hari Ibu sebagai kafir kerana ia bergantung kepada niat seseorang. Walaupun dikatakan sambutan ini berasal dari agama lain, tapi jika seorang muslim yang meraikannya tidak berniat meniru prinsip agama lain bahkan intipati memuliakan ibu dalam Hari Ibu itu memang ada dalam ajaran Islam dan sambutan Hari Ibu itu hanya sekadar bakti tambahan selain bakti yang dilakukannya setiap hari terhadap seorang ibu.
"Ingat, jika ada ulama yang menegahnya, maka ada juga ulama yang membenarkannya dengan syarat di atas," tulisnya.
Begitulah penjelasan dari PU Azman.
Soalan dan jawapan tentang hukum sambut hari ibu menurut Islam-Ustaz Azhar Idrus (UAI)
Soalan
 : "Ustaz, Hari Ibu ni hari apa sebenarnya? Kenapa haram sambut pulak?"
Jawapan (UAI)
 : Hari ibu ialah hari Mother Church atau ibu gereja Kristian. Siapa yang nak sambut, silakan. Yang takut rosak akidahnya sebab raikan hari besar Kristian ni jangan sambut. Semua fatwa yang bercanggah dengan nas quran dan hadith adalah terbatal secara automatik.
Soalan
: "Ustaz, apa hukum ucap selamat hari ibu? Ada orang bukan nak sambut pun, cuma tanda hargai saja."
Jawapan (UAI)
 : Tak payah lah ucap selamat hari ibu, sebab orang kristian dah ucap. Kita kan orang Islam, Nabi saw suruh kita jangan ikut orang bukan Islam.
Soalan
 : "Ustaz, apa hukum sambut Hari Ibu? " Mothers Day ni siapa yang tetapkan tarikh?"
Jawapan (UAI)
: Asalnya dari umat Kristian Eropah Pertengahan. Tak elok kita sambut. Dalam Islam setiap masa kita kena kenang jasa ibu. Bila ada kesempatan je, ziarahlah mereka dan beri hadiah.
Soalan :
 "Ustaz, kawan saya kata sambut hari ibu ni haram sebab amalan tersebut adalah penghormatan terhadap Mother Mary, ibu kepada Nabi Isa atau Jesus yang mereka anggap sebagai Tuhan. Tapi pendapat saya, kalau niat kita betul rasanya tak haram kan?"
Jawapan (UAI)
  : Niat tidak menghalalkan perbuatan kita ikut agama lain.
Kesimpulannya, sebenarnya Hari-Hari tulah Hari Ibu kita. Hargai dan balas budi serta Berbaktilah pada ibu. Bukan saja ibu, tapi ayah juga.
Jika kita mahu membalas jasa ibu bapa kita, tak perlu tunggu hari sambutannya. Hari-hari adalah hari ibu dan hari hari kita boleh sambut hari ibu. Sama juga konsepnya dengan hari bapa. Hari hari hargai dan gembirakan mereka mengikut cara kita sendiri untuk membalas jasa kedua dua mereka selagi mereka masih ada.


Jeruk Mangga Susu Asam Boi & Colek

Terasa nak makan benda masam masam manis macam jeruk mangga asam boi atau dapat
buah mangga lemak
 pun jadilah. Tapi semua seller yang pernah saya contact tak ada bekalan stok buah mangga lemak. Agaknya bukan musim mangga lemak kot sekarang ni. Mangga lemak buat
kerabu mangga
 pun sodap sebab kerangupan dan lemak dia.
Sudahnya saya beli lah
buah epal hijau
 buat lepas teringin. Semalam teringat nak contact sorang lagi seller yang pernah saya
beli buah buahan segar
 masa PKP1.0 tahun lepas. Alhamdulillah ada stok jeruk mangga asam boi. Tapi bukan mangga lemak, mangga susu.
Mangga lemak manis vs mangga susu
Sama ke mangga lemak dengan mangga susu? saya tanya. Katanya tak sama. Dan rangup manggu susu sedang sedang saja. Tak serangup mangga lemak. Errmm...fikir pun fikir, order je lah. Janji mangga tu rangup  dan sedap lebih kurang.
Saya order 3 bungkus terus, alang-alang kena bayar charge delivery. Simpan buat stok. Harap bertahanlah rangup dia.
Saya beli 2 bekas mangga susu asam boi dan 1 bekas mangga susu colek.
Jeruk Mangga Susu Asam Boi RM10
lebih kurang 1 biji setengah mangga susu
3 biji limau kasturi yang dah dipotong
1 tangkai cili api pedas
1 bungkus serbuk masam manis
2 biji asam boi
baca juga :
resipi jeruk mangga asam boi
Jeruk mangga susu colek, hanya potongan buah mangga susu dan colek sahaja. RM10.
Colek dia agak manis bagi saya, tak cukup pedas. Kena adjust letak cili potong baru menepati selera saya yang suka pedas. Nampak macam dicampurkan dengan udang kering. Lebih kurang macam pencicah rojak buah. Cuma colek ni versi cair sikit.
Betullah apa yang dikata, buah mangga susu ni tak serangup buah mangga lemak. Yang saya beli ni agak masak sikit, kurang rangup. Mungkin kalau muda dan hijau sikit lagi rangup lah kot. Ada jugak rasa masam sikit.
Kot ada yang teringin, bolehlah membeli kat
Berkat Istiqomah
.


Jom Mak, Raya KL!

Jom Mak, Raya KL!, sebuah drama mini siri sempena raya lakonan andi bernadee, Zara Zya, Dayang Areeda, Bell Ngasri dan ramai lagi. Jom Mak, Raya KL! episod 1 mula bersiaran pada hari raya pertama 13 Mei 2021, jam 10:00 pagi di TV3 sehingga raya ke empat.
DRAMA JOM MAK, RAYA KL!
Jumlah episod : 4
Mula Tayangan : 13 Mei 2021-16 Mei 2021
Waktu siaran : Khamis-Ahad, jam 10:00 pagi
Siaran TV : TV3
Penulis skrip : Azlina Din
Pengarah : Nazir Jamaluddin
Produksi : A. Aida Production
SINOPSIS JOM MAK RAYA KL
Zizan (Andi Bernadee) dan Aida (Zara Zya) berusaha memujuk ibu mereka untuk beraya di KL pada raya tahun ini. Mulanya, Mak teragak-agak untuk bersetuju tetapi akhirnya dia mengalah dan menurut juga cadangan anak-anaknya.
Pengalaman Mak beraya di KL membuatkan mak rasa seronok dan dia ingin kembali beraya di KL pada tahun hadapan.
PELAKON DAN WATAK
Andi Bernadee sebagai Zizan
Zara Zya sebagai Aida
Dayang Areeda
Azizah Mahzan
Dhia Irdina
Bell Ngasri
Kazar Saisi
Rosnah Johari


Jumaat Terakhir Ramadhan 2021

Harini 25 Ramadan, Bermakna kita hampir ke penghujung Ramadan. Hari ni juga merupakan hari Jumaat terakhir Ramadan 2021. Masih dalam fasa 10 malam terakhir Ramadan 2021 untuk kita mencari malam Lailatul Qadar yang lebih baik daripada seribu bulan.
baca juga :
bila malam Lailatul Qadar dan tanda-tanda malam Lailatul Qadar
Malam Lailatul Qadar
Malam Lailatul Qadar adalah satu malam yang terpaling istimewa kepada orang-orang beriman yang sentiasa mencari keredaan Allah SWT.
Membawa maksud 'agung' kerana pada malam itu diturunkan sebaik-baik kitab iaitu kitab suci Al-Quran.
Membawa maksud 'sempit' kerana pada malam tersebut dunia menjadi sempit dengan ramainya malaikat yang turun.
Membawa maksud 'hukum' atau 'keputusan' kerana pada malam tersebut semua urusan ditentukan oleh Allah SWT.
Membawa maksud 'kemuliaan' kerana siapa yang tidak mempunyai kemuliaan akan mendapat kemuliaan dengan melakukan ibadat pada malam tersebut.
baca juga :
amalan 10 malam terakhir Ramadan
Umum kita tahu yang malam Lailatul Qadar itu tidaklah kita tahu dengan tepat. Ada Hikmah kenapa  waktu malam Lailatul Qadar disembunyikan seperti yang disebutkan oleh para alim ulama.
Bagi menjadikan orang beriman sentiasa sibuk dengan ibadah sepanjang Ramadan khususnya pada waktu-waktu akhir di Bulan Ramadan.
Bagi menjadikan orang beriman beribadah pada semua malam dan tidak hanya tertumpu pada tanda-tanda malam Lailatul Qadar sahaja.
Supaya sentiasa dalam keadaan ibadah dan tidak melakukan maksiat kepada Allah. Ini kerana melakukan maksiat pada malam Lailatul Qadar adalah satu kerugian yang sangat besar kepada pelaku maksiat.
Bagi mendapat pahala yang berlipat kali ganda disebabkan usaha mencari dan sentiasa istiqamah dalam meminta kepada Allah.
Untuk menunjukkan kehebatan Allah kerana Dialah yang Maha Mengetahui seperti mana firmanNya di dalam Surah Al-Baqarah ayat 30: Sesungguhnya Aku mengetahui akan apa yang kamu tidak ketahui.
sumber :
mstar
Pagi Jumaat yang tenang. Ramadan kali ni banyak ujian yang datang. Mari kita teruskan kuat dan sabar ya.


Blackmores, produk supplement atau makanan tambahan yang mengandungi kombinasi vitamin, mineral dan nutrisi yang diperlukan untuk kesihatan dan juga kecantikan. Blackmores salah satu produk multivitamin yang terbaik dipasaran dan terdapat bermacam-macam jenis produk supplement yang ditawarkan.
Saya tertarik untuk mencuba Blackmores Evening Primrose Oil (EPO) 1000mg yang dikatakan memberi banyak kebaikan untuk wanita dan jenama evening primrose oil yang terbaik.
Di botol pun ada dilabelkan, beneficial for women's health and wellbeing. Sebelum membeli, saya akan survey dan baca dulu review yang pernah mengamalkan Blackmores Evening Primrose Oil (EPO) ni.
Dari review yang saya baca, banyak review positif yang membuatkan saya rasa nak cuba dan amalkan Blackmores Evening Primrose Oil (EPO). Bukan untuk kesihatan je tapi untuk kecantikan juga. Menarik bukan? 2 in 1.
Blackmores Evening Primrose Oil (EPO)
Evening Primerose
 adalah sejenis bunga yang berwarna kuning. Terdapat juga warna violet/pink. Evening Primrose Oil dihasilkan daripada biji benih bunga Evening Primrose yang memiliki banyak khasiatnya. Kemudian daripada minyak tersebut dihasilkan dalam bentuk kapsul Evening Primrose Oil.
Kebaikan Blackmores Evening Primrose Oil (EPO) Untuk Wanita
Kapsul EPO ni banyak kebaikannya untuk wanita. Mengandungi natural source omega-6, khasiat lemak asid omega-6 yang diperlukan oleh tubuh badan kita.
Membantu mengawal atur kitaran haid
Melegakan Sindrom Sebelum Haid (PMS) jika berlaku iritasi, sakit kepala, sakit payudara dan senggugut.
Mengurangkan simptom putus haid seperti panas badan, peluh sejuk kemurungan dan kekeringan faraj.
Menggalakkan kulit yang sihat, muda berseri serta bermanfaat kepada kulit yang kering, berumur atau berminyak. Melegakan ekzema dan alergi kulit.
Memperbaiki rambut yang kering dan rosak serta melegakan kulit kepala yang gatal.
Menguatkan kuku yang mengelupas atau mudah patah.
Jika ada masalah hormon, kitaran haid tak teratur, senggugut, masalah kulit berjerawat, kulit kering, rambut rosak dan kuku mudah patah, bolehlah cuba amalkan Blackmores Evening Primrose Oil (EPO).
Saya pun baru nak cuba amalkan Blackmores Evening Primrose Oil (EPO) untuk kesihatan dan kecantikan luar dan dalaman. Dalam lambakan produk makanan tambahan yang ada, kena pilih yang sesuai dengan permasalahan dan tubuh badan kita.
Jangan beli produk sembarangan. Sebaliknya beli produk yang berdaftar dengan KKM (Kementerian Kesihatan Malaysia) dan halal.
Saya beli Blackmores Evening Primrose Oil (EPO) 60 capsules sebagai pencubaan dulu. Siapa pernah amalkan EPO? Ada pantang larang makan EPO tak? Dari pembacaan, saya faham yang evening primrose oil boleh gemuk. Betul ke?
Tapi ada juga yang tak alami perubahan kenaikana berat badan selepas amalkan EPO. Bergantung pada badan masing-masing kot. Setiap orang penerimaan dan kesan dia berbeza. Kena faham jugak tu. Ada juga yang sapu evening primrose oil di muka untuk jerawat.
Banyak juga kegunaan dan kebaikan Blackmores Evening Primrose Oil (EPO) untuk kesihatan dan juga kecantikan. Harap berkesan lah pada saya juga.
Untuk maklumat tambahan tentang Khasiat Blackmores Evening Primrose Oil (EPO), boleh baca dibawah.
HURAIAN KHASIAT EPO
1. Kebaikan EPO pada kulit
Membantu mengurangkan masalah kulit seperti keradangan, kegatalan, kulit kering dan berkeruping (scaling) serta alahan. Kajian saintifik telah membuktikan Evening Primrose oil (EPO) mampu mengurangkan symptom eczema dan dermatitis iaitu sejenis penyakit kulit. EPO baik diamalkan oleh kanak-kanak dan dewasa yang menghadapi masalah kulit.
2. Diabetic Neuropathy
Diabetic Neuropathy merupakan masalah sistem saraf yang disebabkan oleh penyakit diabetes/ kencing manis. Antara symptom diabetic neuropathy adalah seperti berasa kebas, sakit dan berdenyut serta pengurangan deria rasa terutama pada kaki dan tapak kaki. EPO merangsang peredaran darah pada sistem saraf dan berkemungkinan mampu mengurangkan risiko dan symptom ganguan saraf yang disebabkan oleh penyakit diabetes/kencing manis.
3. Melegakan Symptom Prahaid (Pre Menstrual Syndrom)
Kajian saintifik membuktikan EPO mampu membantu wanita yang mengalami symptom pra-haid (premenstrual syndrom PMS) seperti kemurungan, perubahan mood dan ketidakselesaan payudara.
4. Osteoporosis
Kajian mendapati individu yang kekurangan asid lemak perlu (essential fatty acid) terutama GLA dan EPA lebih cenderung mendapat masalah tulang rapuh. Pengambilan makanan tambahan GLA dan EPA (Omega-3) yang seimbang secara berterusan berkemungkinan dapat menguatkan struktur tulang dan seterusnya mengelakkan masalah tulang rapuh terutama bagi wanita berumur 65 tahun keatas.
5. Kesihatan Jantung dan Paras Kolestrol
Kandungan GLA dalam EPO merupakan sejenis asid lemak dalam kategori Omega-6, kajian mendapati GLA mampu mengurangkan paras kolestrol dalam darah yang menyebabkan penyempitan saluran darah (atherosclerosis).
Atherosclerosis adalah penyebab utama serangan jantung (heart attact) dan stoke. Oleh itu pengambilan asid lemak Omega-6 dan Omega-3 yang seimbang dapat mengurangkan risiko serangan jantung.
INFO TAMBAHAN EPO YANG WAJIB TAHU
Ketua Saintis Efamol Limited, Peter Clough, berkata antara petanda kekurangan EFA adalah kekeringan kulit, kehilangan air melalui kulit yang tinggi, penyembuhan luka yang perlahan dan lemah dalam melawan jangkitan kulit.
“Selain EFA dan LA, asid Gamma-Linoleik (GLA) penting untuk kulit. Bagaimanapun kulit adalah satu-satunya organ yang tidak dapat menghasilkan GLA. Bahan kimia yang kuat dan terkena pada kulit menyingkirkan lemak seperti LA dan GLA daripada permukaan dan merosakkan lapisan di bawahnya.
Bagi masalah lebih teruk, ia boleh berkembang menjadi masalah yang dipanggil ekzema yang biasanya bermula di tangan dan merebak ke bahagian lain apabila terdedah kepada agen tertentu. Masalah ini boleh berkembang menjadi dermatitis yang kronik dengan kejadian rekahan kulit yang besar dan jangkitan kuman.
“LA dan GLA adalah asid lemak yang ditemui dalam minyak Evening Primrose Oil (EPO). GLA menjadi semakin penting untuk kesihatan kulit kerana perubahan diet dan gaya hidup. Evening Primrose Oil EPO juga membantu masalah ekzema atopik dan ruam lampin yang dialami bayi,” katanya.
Beliau berkata, berdasarkan kajian, menyapu GLA pada kulit mengurangkan kehilangan lembapan, meningkatkan kelembutan kulit dan mengekang kehilangan air daripada kulit.
“Evening Primrose Oil EPO, meningkatkan lembapan kulit sebanyak 13.9 peratus, menyekat kehilangan lembapan 10.2 peratus, ketegangan 19.2 peratus, keletihan 22.2 peratus, kelembutan 3 peratus dan keanjalan 3.5 peratus.
Evening Primrose Oil EPO boleh memperbaiki dan mengekalkan kerosakan kulit disebabkan penggunaan sabun pencuci dan lain-lain seperti radiasi matahari, bahan kimia, kosmetik, pendingin udara dan asap rokok,” katanya.
KHASIAT KEGUNAAN LAIN EPO
Mengurangkan radang dan sakit sendi
Melegakan sclerosis
Mengurangkan tekanan darah
Pengambilan Omega-6 (GLA daripada EPO) dan Omega-3 (daripada fish oil) yang seimbang meningkatkan tahap kesihatan tubuh badan.
sumber :
Farmasi Darlina-kebaikan evening primrose oil (epo)
Dengan izin Allah, mudah-mudahan bermanfaat pada saya juga. Yang ada pengalaman consume EPO, boleh share dalam kotak komen. Terima kasih.


Kenapa Tak Sama Koyak Atas Bawah

Macam dah lama tak bercerita pasal pokok. Saya jaga pokok pokok hiasan dalam rumah ni macam biasa siram dan membelek kot ada kulat ke apa. Lately semua macam kemurungan, ada je sehelai daun yang kuning. Kurang air ke sebab cuaca panas sangat?
Entahlah...takpek nolong tudo kata Waris dalam
Rembau Most Wanted Part II
.
Semacam kurang menjengah tanaman. Merajuk agaknya kot. Pokok dalam rumah saya jaga, pokok luar rumah suami yang jaga. Pokok kat luar pun ada yang macam lecur dan menunjukkan tanda-tanda macam tak dapat diselamatkan. Mungkin sebab cuaca, mungkin juga sebab kelembapan tanah.
Saya ada beli
pokok mostera deliciosa mini
 ni bulan Jun 2020 tahun lepas. Sampai harini tak membesar dengan jaya pun. Okaylah tu sebab nak letak dalam rumah je. Biar rendang tak berbuah. Pertumbuhan terbantut sebab letak dalam rumah cahaya terhad dan saya guna pasu tak ada saliran air bawah.
Apa yang saya heran, kenapa daun baru yang tumbuh tak sekoyak sama dengan dengan bawah. Ada sesiapa tahu? Dia tak koyak, kita pulak yang
koyak
 tengok keadaan dia tak normal.
Kenapa tak sama koyak atas bawah. Heran betul. Dah cantas, tetap daun dia keluar elok gitu. Monstera ni lagi koyak lagi lawa, kan? Koyak yang cantik. Yang banyak koyak ni lah lagi mahal harganya. Ini baru yang koyak, yang ada bintik bintik bercorak jenis variegated lagilah harga kayangan. Mampu tengok je lah.
Dah lama tak membeli pokok-pokok ni. Giveup sudah sebab beberapa bulan ni habis beberapa pokok kaat luar tak menjadi sebab kucing siapa entah buat port pembuangan dia pulak. Tahu tahu dah bau taik. Tahu tahu je bau kencing kucing. Lama lama matilah pokok tu.
Pasu yang kosong nanti  re-pot je lah mana mana bunga yang semakin membesar tu. Bagi dorang rumah besar sikit.
Kucing yang sama juga selalu buat onar berak depan rumah. Dah pernah guna
cat repellent
 pun tak berkesan juga kaedahnya. Sabor je lah ye.


Koyak

Koyak in english is 'torn'. 'Koyak' word kalau orang luar selain Malaysia memang tak tahu lah. Slang yang digunakan untuk menunjukkan mental koyak. Koyak means, orang Malaysia je faham koyak definition ni. Bukan hanya sekadar digunakan untuk sesuatu benda yang koyak.
pinjam cover buku koyak tulisan Muhd Iqbal Samsudin (
www.ibnuddin.com
)
koyak
malay word is "koyak" , usually get used when someone offended by something
"ido danial is koyak now because of malaysian netizen"
by whatamidoinrightnow May 12, 2021
-
urban dictionary
Carian koyak dalam internet berleluasa sampai masuk urban dictionary disebabkan koyak twitter trending. Pihak disana sibuk nak tahu koyak maksud nya apa disini. Koyak to you too katanya. Cepat koyak rupanya.
Bukan hanya bawang rangers yang mencetuskan koyak. Meerfly dan caprice pun sempat buat lagu 'koyak'.

Tentang isu yang sedang berlaku. Ayuh, kita teruskan doa supaya rakyat Palestin saudara Islam kita disana dilindungi Allah SWT dan mencapai kemenangan. Aaaminn...
Tak sanggup nak tengok apa yang berlaku disana. Apa yang berlaku, buatkan kita terus rasa bersyukur hidup aman di sini walaupun masih berperang dengan C19.
Cerita pasal koyak. Lately rasa mental cepat koyak betul dengan bermacam dugaan. Dugaan kesihatan parents, semalam uwan husband warded, tak dapat nak merentas sebab anak je dibenarkan. Cucu memang tak dapatlah nak merentas. 2 3 hari sakit bahu belakang, banyak berehat.
Dengan tak boleh kemana-mana ni. Otak jadi tepu duduk terperap dalam rumah. Otak jadi tak sihat. Kita dok duduk diam diam dalam rumah. Orang lain sibuk beraya di shopping mall bagai. Aduhaii. kalau macam ni bila nak putus C19 tu.
Variant baru jangan dibuat main. Lagi bahaya! Cepat koyak rasa bila tengok hari hari ada je manusia yang langgar SOP bagai di media sosial. Terasa penat betul. Dahlah bila ada kes emergency sakit ke apa susah nak lepas rentas daerah/negeri sekarang ni. Macamana lah mental tak cepat koyak sekarang ni.
Teruskan bersabar je lah nampaknya ni. Kena bertahan, mental jangan koyak.

Bantulah kami untuk membantu anda. Sila duduk di rumah jika tidak ada urusan penting di luar. Jika terpaksa keluar rumah pastikan anda patuh kepada SOP.
pic.twitter.com/Wg3OjvoPEm
— Noor Hisham Abdullah (@DGHisham)
May 16, 2021


Macaroni Goreng Terpedas

Semalam tak tahu nak masak apa. Rasa macam dah lama tak makan macaroni goreng. Alang-alang ada stok macaroni yang tinggal hampir separuh pek tu, maka marilah merajinkan diri masak macaroni goreng.
Menu macaroni untuk makan malam tadi merangkap hidangan sahur pagi tadi. Sejuk pagi ni sebab malam tadi hujan lebat. Mula mula guruh, lepas tu hujan lebat lama jugak lah. Tak dapat lah nak tengok
gerhana bulan penuh
 malam tadi. Ada yang sempat tengok ke semalam?
Berbalik kepada macaroni goreng tadi, saya masak macaroni goreng pedas terlebih pulak. Jadilah macaroni goreng terpedas. Mungkin sebab cili kisar yang saya buat guna cili kering pedas agaknya. Bila bergabung dengan black pepper. Double pedas jadinya.
Pedas-pedas pun laju juga habis makan. Pedas masih boleh bertimbang rasa lagi tu. Tapi kalau tak tahan pedas, mesti dah mengalah awal.
Saya buat macaroni goreng ala melayu gitu. Goreng style macam mi goreng tapi bahan bahan macam nak masak spaghetti.
baca juga :
resipi spaghetti goreng
Resepi makaroni goreng
Bahan-bahan
1/2 pek macaroni (rebus dan toskan)
1/2 biji bawang holland (potong dadu)
2 ulas bawang putih (Ketuk je atau cincang halus)
Isi Ayam (Cincang)
4 ekor udang (buang ekor dan kepala, boleh juga buang kulit sekali senang nak makan)
2 sudu besar cili kisar
4 sudu besar sos prego bolognese
1 biji telur
1 batang lobak merah (disagat)
kobis (dicincang)
1/4 sudu camca garam
Black pepper kasar
2 sudu butter (saya guna unsalted butter)
Air secukupnya
1 sudu serbuk perasa pasti sedap
Cara masak macaroni goreng
Panaskan butter dalam kuali, tumis bawang holland dan bawang putih sampai naik bau dan garing sikit.
Masukkan cili kisar, biarkan garing sikit baru masukkan isi ayam dan kemudian masukkan udang.
Lepas tu masukkan sos prego bolognese, tambah air sikit. Pecahkan telur dan kacau kacau.
Setelah itu masukkan macaroni yang telah masak dan kacau rata.
Akhir sekali masukkan lobak merah, kobis, garam dan juga serbuk perasa. Kacau rata dan sedia untuk dihidangkan.
Lagi sedap kalau ada capsicum tu. Rangup dan nampak hidangan macaroni lebih menarik ada warna hijau, merah dan kuning. Capsicum tak ada, kita masukkan apa yang ada ada je lah.
Berbuka nanti tak tahu nak masak apa dah. Husband request ayam goreng tepung bestari je makan dengan
sambal gesek
 dan sayur salad. Tapi kalau penat, beli je katanya. Okay baik, difikirkan dulu.